
Orice reproducere fără indicarea izvorului e oprită. 


Mistral și Alecsandri. ') 


Departe de țara noastră, la sud, acolo unde 
soarele e în toată strălucirea, se află un colf 
de vieață, de unde vreo câțiva entuziaşti au 
readus în lumină o glorie literară, pe care 
vremea începuse s'o ascundă sub cupola 
anilor trecători. 

E Provansa, patria lui Mistral, unde 
cerul e albastru, unde sufletul trăiește și 
pentru dânsul. Din acest cuib a reînviat poezia 
provansală, care în trecut ajunsese la uni- 
versalitate prin glasul trubadurilor și care 
astăzi prin geniul lui Mistral s'a ridicat din 
nou la cea mai înaltă concepție. 

Lamartine cu drept cuvânt l-a numit în 
prefața poemei Mireille, poetul țărănimei. 

Mistral pe care moartea ni l-a răpit de 
curând, sa născut și a trăit sub înrâurirea 
directă a poeziei populare, dela care nici o 
influență străină nu l-a schimbat. Sufletul său 
a rămas îndrăgostit de natură, pe care a de- 
scris-o cu atâta duioșie, cu atât entuziasm, 
încât versurile lui sunt refrenul unei adieri 
de poezie rustică. Născut la Maillane, 
aproape de Saint-Remi, la 8 Septemvrie 1830. 
A fost fiul unor arendași bogaţi, oameni 
simpli şi muncitori. 

1) Fragment dintr'un studiu complect, care va apăreă 
în volumul editat de C. Sfetea sub acest titlu, cuprin- 


zând diferitele scrisori inedite ale lui Mistral şi ale 
poetului dela Mircești. 


Mistral a fost crescut într'o atmosferă pa- 
triarhală, deaceea a rămas până la moarte 
de o simplicitate şi de o cureţenie sufle- 
tească surprinzătoare. 

Alfons Daudet, prietinul cel mai intim al 
poetului, spuneă că eră îndeajuns să-l cu- 
noşti odată pentru a-ți deveni simpatic. 

Vorbiă încet, dar c'un glas dulce, muzical. 
Eră cult şi totuş această cultură o treceă prin 
prizma cugetărei lui şi nu-ți reproduceă decât 
cu observaţii ceeace auzise sau studiase. 

Din toate, iubiă natura în mijlocul căreia 
păreă că trăieşte în libertate. 

Mistral a învăţat la Avignon unde și-a luat 
licenţa în drept. 

Aici legă prietinie cu profesorul Rouma- 
nille, care își pusese în gând să reînvieze 
poezia provansală, îmbrăţișată aşa de mult 
prin secolul al 16-lea și al 17-lea. Într'o seară, 
Roumanille poftește la el acasă pe Mistral. 
Împreună, cetesc colecţia de cântece provan- 
sale culese de dânsul, pe care le numiră 
Margarideto. 

Entuziasmaţi de frumusețea acestor perle 
populare, prietinii se hotărăsc să scoată o 
revistă, unde să-și propue scopul lor, îndem- 
nând pe poeții dela sud spre această direcție 
țărănistă. 

Într'adevăr, nu trece mult timp și Rouma- 
nille scoate la Avignon — Li Provengqolo 

(Provansalele) — revistă, care avù în Mistral 
un colaborator statornic. 

Activitatea lor la această publicaţie a fost 
foarte mare. 

Ren€ Taillandier numeşte pe Rouma- 
nille marele poet provansal, capul renașterii 
Muzei meridionale, iar Lamartine în cursul 
său de literatură, spune despre Mistral: 

„Literatura ţărănească este regăsită graţie şi glo- 
riei Providenţei! Un mare poet epic s'a născut. Na- 
tura occidentală nu face mult, dar natura meridională 
produce totdeauna. Un adevărat poet homeric în aceste 
timpuri. Un poet născut ca oamenii lui Deucalion, 
dintr'o piatră dela Crau. Un poet primitiv in timpul 
nostru de decadență. Un poet grec la Avignon. Un 
poet, care a format o limbă la fel cu a lui Petrarca, 
creiată în Italia. Un poet, care dintro vorbire ordi- 
nară a făcut o limbă clasică...“ 

Cu aceste rânduri preîntâmpină Lamartine 
pe Mistral, care până astăzi este considerat 
ca maestru, în cizelarea versurilor în limba 
provansală. 

Datorită acestor doi mari poeți ai sudului, 
se reînființează adunarea Felibrilor, adecă 
a poeților, hotărîndu-se ca să se publice și 
un „Almanah“, care dela 1854 Maiu în 25, 
apare regulat în fiecare an. 

Evenimentul cel mai însemnat din vieaţa 
literară a provansalilor, s'a produs în 1861, 
când Mistral editează în traducere franceză 
marele său poem „Mireille“. 

La apariţia lui Academia franceză îl co- 
ronează, iar celebrul compozitor Gounod 
scoate din această lucrare un libret peniru 
opera sa, care s'a jucat cu succes, în 1864, 
la Opera cea mare din Paris. 

Genialul poet a dedicat poema lui Lamar- 
tine, acela care a apreciat întâi valoarea lui 
literară: 

„Ii încredinţez Mireille, aceasta este sufletul şi 
inima mea. Este floarea anilor mei, este un strugure 
din Crau, care cu toate frumuseţile ţi-l dărueşte un 
țăran.“ 

Poema „Mireille“ este rugăciunea de seară 
a celor dela sud, care au un Dumnezeu și 
pe Mistral! * 


Închizând această mică întroducere, voiu 
povesti legătura de prietinie literară între 
Mistral și Alecsandri, care s'a întâmplat cu 
ocazia premierei „Gintei Latine“. 

Dacă amintirile sunt tablouri din vieață a 

căror colorit încă te impresionează, atunci 
desigur că aceste clipe petrecute în intimi- 
tate, c'un mare poet, te urmăresc ca o umbră 
dealungul vieții. 

Pentru contimporani în special, ele for- 
mează un element de actualitate, un element 
de psihologie literară. Așa a fost și cu prie- 
tinia celor doi mari poeţi ai latinităţii. 

La 30 Martie, 1875, celebrul poet spaniol 
Alfred de Quintana, propune societăţii 
Felibrilor ca pentru un al treilea an, să se 
formeze un concurs literar între popoarele 
de viţă latină, pentru alcătuirea unei poezii, 
care să fie proclamată ca imnu! general al 
acestor națiuni. 

La 19 Maiu 1878, Alecsandri primește la 
Mirceşti, următoarea telegramă: 

„Juriul alcătuit din Mistral, Tourtoulon, Quintana, 


Obedenaru şi Ascoli, va dăruit în umanitate premiul 
cântecului latin. Vă aşteptâm. Roque Ferrier.“ 


Alecsandri wa putut să vie la această fe- 
stivitate, dar mai târziu cu vreo câțiva ani, 
a dorit să mulțumească personal lui Mistral 
și prietinilor felibrii pentru onoarea ce i-au 
făcut. 

Dintr'o scrisoare adresată d-nei Alecsandri, 
iată ce amănunte culeg despre această pri- 
mire: 

„Sosind eri, Duminecă, la Montpellier,am fost primit 
la gară de cătră Bonaparte Wyse, baronul de Tour- 
toulon, Jules Laforgue şi alţi amici ai mei necunoscuţi. 

Pe ia 2 ore după-amiază ne-am dus în parcul 
unui castel unde erau adunaţi mulţi felibrii şi multe 
dame. Acolo am fost aşezat pe un jelţ, în ochii tu- 
turor, ca un obiect de curiozitate, alâturea de d-na 
prezidentă şi am asistat timp de 4 ore, la numeroase 
cetiri în limba provansală și cântece populare, cari 
produse mare entuziasm. Studenţii români din Mont- 
pellier mi-au prezentat o mare coroană de trandafiri 
pe cari i-am împărţit la dame, după ce le-am cetit 
în gura mare „Cântecul Gintei Latine.“:) 


Din altă scrisoare citez pasagiile în cari 
Alecsandri spune cum a fost primit de Mi- 
stral la Maillane : 


„Eri dimineaţă am plecat dela Marsilia și am sosit 
la Avignon pe la 11 ore. 

La gară ne aşteptă Bonaparte Wyse, care venise 
aici inaintea mea şi imi reţinuse o odaie bună la hotel. 
Am plecat îndată împreună cu o trăsură la Mailan, 
ca să vizităm împreună pe celebrul poet al Provansei 
— Mistral. 


1) Originalul păstrat la „Academia Română“. 

După o oră de plimbare am sosit întrun sat mic 
aşezat în fața munţilor Alpi și m'am întâlnit cu amicul 
meu necunoscut. El locuește ca mine la ţară într'o 
căsuță mică, înconjurată de o mică grădinuţă şi lu- 
crează necontenit intrun cabinet bine luminat şi simplu 
ca al meu. 

Mistral e un om de vreo 52 de ani, înalt, frumos, 
cu fruntea largă, cu părul bogat şi argintiu, fizonomia 
lui e plăcută, veselă, simpatică şi graiul lui poetic. 

Cum m'a văzut, mwa luat in braţe şi ne-am sărutat 
împreună ca doi fraţi ce nu s'au întâlnit de mult. 

Soţia lui, mai tânără decât el cu vreo 25 de ani, 
ocheşică şi graţioasă, ne-a trimis în sala unde eră 
pusă masa, pentru dejun. 

Am şezut ia masă 4 ore, grăind cu veselie, închi- 
nând pentru ţară şi familia mea. 

Întrun cuvânt, am petrecut până la 6 ore cu cea 
mai vie mulțumire. Madam Mistral ne-a cântat cântece 
provansale foarte plăcute şi a cetit „Cântecul Gintei 
Latine“ cu mult entuziasm. 


Nrul 7, 1914. 


I-am promis să-i trimit un costum naţional complect. 
Te rog, dar, să te ocupi cu găsirea lui pentru ca să-i 
pot expediă indată ce voiu sosi acasă.“1) 

Despre această întâlnire, Mistral descrie 
în memoriile sale vreo câteva pagini foarte 
duioase: 

„Moartea lui Daudet și moartea lui Alecsandri mau 
mișcat până la lacrămi, căci am pierdut doi adevăraţi 
prietini!“ 

În clipa când soarele de primăvară va re- 
liefă chipul statuar a lui Mireille, lucrat de 
Mercier, tu vei regăsi în câmpiile elizee pe 
tovarășii de altădată... 


laşi. Octav Minar. 


1) Originalul la „Academia Română“. 

Drum nou. 
De-acum destul!... Să cadă lanţul Wascult şi vă ’nteleg prietini; 
ln care credeți că m'aţi prins Ce răi sunteți şi ce mişei! 
Gi-aţi vrut cu suflet de prieteni Vi-o spune sufletul din mine 
Să mă priviți ca pe-un învins... Şi liniştea din ochii mei... 
Naivi wați bucurat de geaba Dar mi-am găsit de-acuma drumul, 
C'aveţi un rob plecat mai mult... Si încă unul neumblat... 
Şi maţi văzul... şi nici acuma Nu lanj, ci zid să-mi staţi în cale, 
Cu câtă liniște v'ascult! Cântând eu zidul vi-l străbat. 


Aprins îmi clocoteste 'n sânge 

Un vajnic dor de ’ntinse zări... 
Pe val năvalnic de furtună 

Mă las... mă pierd în depărtări 
Gi-am să vă uit pentru vecie 

O suflete de prieteni buni... 
— Decât printre mişei pe lume 

Mai bine, vai!... printre nebuni!... 


Zaharia Bârsan. 

Furtunile. 


— Ceas de seara. — 


Dulce, nehotărîtă căldură de soare tânăr, 
monștri mari, grei, întunecați, gonindu-se prin 
văzduh, vânt domol dela miază-zi frânt re- 
pede și sleit de vântul gheţos dela nord, 


Toată lumea s'a grăbit la adăpost, și un 
sentiment de tristeţă apasă sufletul viețui- 
toarelor: iarna se întorsese biruitoare. Toată 
ziua am privit cu plăcere, deși cu teamă as- 

cunsă, lupta ce se în- 


Octav Băncilă: La vecerne. 


picuri aspri de ploaie copleșiți îndată de 
roiul nebun al fluturilor albi de nea, raze 
de lumină și țișniri de întunerec, — iată răs- 
boiul ce s'a dat ziua întreagă sub bolta, rareori 
întrezărită, a ceriului. Acum — în ceasul acesta 
de seară — într'aripatul dela miază-noapte e 
singur stăpân; geamurile se cutremură, ca 
niște solidificate plăci subțiri de apă, stre- 
șinile şi coperişele gem, vuesc, țiue; portiţele 
se izbesc țipând strident din ţiţinile neunse, 
cânii de prin ogrăzi se retrag trişti, cu blana 
răscolită, sub șoproane, pe drum un biet român 
aleargă după pălăria care se rostogolește tot 
mai departe ca o rotilă albă, 


cleștase între primă- 
vară și iarnă, între 
vieață și moarte. Dela 

firul de iarbă ce 
aşteaptă gata să în- 
colțească şi până la 

ființa intelectuală 
care, sub multe rapor- 
turi, a biruit puterea 
înghețului, n'a fost 
fiinţă vie care să nu 
fi ținut partea primă- 
verii. Biruită azi, ştiam 
cu toţii că va rămâ- 
neă biruitoare mâne, 
și totuş regretul în- 
frângerii ei de azi nu 
ne părăsiă. 

Ce pustie ne pare 
vieaţa când o frumu- 
sefe abiă întrezărită 
dispare! Cât de ne- 
putincioși ne simţim 
când nu facem un 
pas întreg, ci numai 
unul de jumătate! Și 
cât de întunecați rămânem când o luptă se 
curmă la mijloc! Parcă am purtà inconștii 
în noi prototipul desăvârșirii, şi acest in- 
conştiu se supără adânc de câte ori nu se 
poate reflectă în ceva sieşi asemenea. 

Dar pentru păstrarea tinereţii, pentru re- 
înnoirea vieții luptele, furtunile sunt necesare. 
Numai noi nu băgăm de seamă că o biruință 
mare nu-i decât rezultanta nenumăratelor 
biruinți și chiar înfrângeri mărunte. Noi so- 
cotim primăvara deodată cu florile din April 
și Maiu, când biruința ei e deplină, și nu ne 
dăm seama că s'a început cu furtunile dela 
sfârșitul lui Faur și din Mart, 

Câtă energie nu s'a cheltuit în deslănțuirea 
acestor furtuni, până să se poată ajunge la 
strălucirile din Maiu! 

Și, în vreme ce vuetele cresc în jurul meu 
pe măsura în care lumea se cufundă în somn, 
mă gândesc la sfintele furtuni ce răscolesc 
sufletul omenesc, la marile lupte prin cari 
trebuie să trecem, până ce acest suflet ajunge 
să zâmbească de armonie, cum zâmbeșşte pri- 
măvara lunei Maiu în lumină, în flori, în 
cântece. Noi cădem în adâncă admirare în 
faţa unui om deplin, armonic; îl numim geniu, 


și ale vanității omeneşti. Il simțim că ni-e 
superior și totuș îl iubim. 

Înainte de toate ne place biruința deplină 
a părţii celei bune din om, pe care ne place 
s'o vedem realizată într'ânsul. Eroismul lui, 
într'o anume măsură, ne pare că-i eroismul 
nostru. Strălucim alăturea cu el. Cercaţi, în 
vieață, să vă apropiați, să auziți vorbind ori 
să contemplați muncind pe-un astfel de om 
armonic, şi veți simți o ciudată căldură nouă 
la inimă; ochii voştri se vor lumină odată 
cu ai lui și din purpura feții lui veţi îm- 


Octav Băncilă: Intrunire. 


erou, sfânt, îl declarăm de cel mai desăvârșit 
om pe care l-am întâlnit în vieață; ne în- 
suflețim de el cum ne însuflețim de-o strălu- 
cită zi de primăvară, şi-l iubim tot atât de 
mult. Dar cât de mare va fi mirarea noastră 
când vom şti că el nu sa născut astfel 
dintr'odată, ci zi de zi, prin furtuni cum- 
plite, a adaus câte-un nou grăunte de măr- 
găritar la comoara sa sufletească, până ce 
aceasta a ajuns în strălucirea ei armonică 
de azi. 

Ne place să fim în apropierea unui astfel 
de om, ne face bine prezența lui. E ciudată 
constatarea aceasta, știind ravagiile pismei 


prumută şi voi. Parcă sufletul lui trece 
în voi. 

Și totuș, nu minunea asta se întâmplă, ci 
alta, poate mai mare: el deşteaptă părţile 
bune din sufletul vostru. Acele se agită, acele 
vă umplu de furtuni, acele vă grămădesc căl- 
dura la inimă și lumina în ochi. 

Desigur mulţi dintre noi ne-am simţi ofen- 
sați dacă ni s'ar spune: şi voi aveți posibi- 
litatea să fiți ca omul acela armonic, pe care-l 
admiraţi atâta. Chiar admirându-l, voi înşivă 
strigați, doriţi să fiți ca el. 

Noi nu putem pricepe posibilitatea aceasta 
dintr'un singur motiv; suntem străini de mi- 


www.dacoromanica.ro 


196 


LUCEAFĂRUL 


Niu 7, 1914. 


cile izbânzi asupra noastră. Prea puţine furtuni 
ridică prea neînsemnate valuri peste vieața 
noastră sufletească. Astfel nefiind conșştii nici 
de posibilitatea unor izbânzi mai neînsemnate, 


Octav Băncilă: Portretul pictorului. 


nu putem crede în putinţa marei victorii fi- 
nale, din care am eşi asemenea omului ar- 
monic ce-l admirăm. 

Vieaţa noastră sufletească e prea uniformă 


pentrucă noi suntem prea indiferenți față de` 


ea. Uniformitatea aceasta ne face să ne simțim 
greoi, fără de preţ, ori chiar nenorociţi. Vieaţa 
noastră sufletească e lipsită de evenimente, 
pentrucă omul de azi nu-și mai dă răgaz să 
privească cu ochiu cercetător. Chiar dacă din 
cauze externe s'ar naște astfel de evenimente, 
ele trec peste sufletul nostru fără să-l atingă 
în mod mai simțitor, pentrucă noi nu le dăm 
nici o importanţă. 

Prea mult ne uităm în lume, și prea puțin 
în noi înşine. 

Și după cum oglinda unui lac, dacă n'o 
atinge aripa vântului, rămâne veşnic uniformă, 
tot astfel rămâne sufletul nostru dacă nu-l 
atinge privirea noastră interioară. Forțe multe, 


nebănuite dorm în apele liniștite, dorm poate 
frânturi de corăbii şi oase de înnecaţi, dar 
dacă furtuna nu răscolește apele, totul ră- 
mâne necunoscut. Forțe și aptitudini nebă- 
nuite dorm în sufletul nostru, poate aplicări 
bolnave, drojdiile rămase din desnădejde, din 
lupte pierdute, miasme ale înveninării deci, 
dar stau ascunse în noi dacă privirea 
noastră interioară nu le vede, nu le cerce- 
tează, nu le răscoleşte, nu le aduce în flacăra 
lămuritoare a luptei cu tine însuți. 

Câţi oameni sunt cari își lasă, de pildă, 
sufletul copleşit de simțământul pismei o 
bună parte din vieață, dacă nu chiar vieața 
lor întreagă. Dacă întâlnesc un om deplin, 
un om armonic, învingător ca o frumoasă zi 
de primăvară, îl admiră şi nu s'ar mai des- 
părți de el. Dar nu știu că omul acela ar- 
monic a fost, poate, tot atât de pismătăreţ, 


Pictorul Marincea Stănescu. 


dar că, uitându-se în sine şi văzând pe duş- 
manul desăvârşirii, a început lupta împotriva 
lui și nu s'a temut de furtuna ce știă că va 
deslănțui-o în sine, cercând să smulgă bu- 

ruiana răului. Celor ce se lasă stăpâniți de 
sentimentul pizmei le pare că sunt oamenii 
cei mai corecţi şi nimic nu au ce îndreptă în 
sine însuși, pentrucă privirea lor interioară 
nu desvoaltă nici o activitate. 

Omul modern crede că e sub demnitatea 
lui să se ocupe de conștiința sa, să și-o pă- 
streze veșnic cumpănă dreaptă a gândurilor, 
vorbelor, sentimentelor și faptelor, așa cum 
i-a sădit-o mâna lui Dumnezeu în suflet. 
Omul modern crede că e sub demnitatea 
sa să-și examineze vieața internă, valoarea 
lui intimă. El desprețuește remușcările de 
conştiinţă, aluziile necurmate pe care ni le 
face acea voce internă; el e laş pentru a 
se acuză pe sine și cearcă să-și legitimeze 
nepăsarea spunând: „Nu există conștiință și 
suflet; remușcările ce simt sunt urmarea edu- 
cației şi a moștenirii preocupărilor părintești.“ 

Omul de azi a căzut aşa de jos încât nici 
nu mai pricepe că nici de numele de om nu 
e vrednic dacă nu e conștiu de sine, şi în 
lumea în care trăim e deajuns să rostești 
astfel de adevăruri ca să fii desprețuit, numit 
incult ori clerical, dacă nu deadreptul „popă 
simplu“. 

„Nenorocirea oamenilor de azi, zice Carlyle, 
stă în faptul că ni s'a întunecat vederea in- 
terioară.“ 

Mă gândesc că dacă ar fi limpede această 
vedere interioară în societatea de azi, ce fur- 

tuni strașnice nu s'ar deslănțui în fiecare 
suflet, furtuni mai sfinte ca aceea care vueşte 
afară în acest ceas de seară. Și după cum 
din viscolul de azi, din cel de mâne, va luă 
ființă biruinţa primăverii, astfel şi din viforul 
din suflete, care vueşte azi şi mâne, ar ră- 
sări omul armonic, omul deplin. 

Unul e chinuit de ură, altul de invidie, al 
treilea de-o patimă și mai rea; unul e mândru 
şi închipuit, al doilea fire de tiran, al treilea 
plin de sine însuș; unul e lacom, al doilea avar, 
al treilea aplicat spre nedreptate. Ce furtuni 
s'ar deslănțui dacă am începe lupta împotriva 
acestor rele! 

Dar toate aceste rele dorm ascunse pentru 
noi, noi nu le vedem, ba ne pare că nici nu 
se poate închipui într'alt fel sufletul omului. 
Şi când întâlnim un om armonic, totuș ne 
minunăm, ni-l facem superior şi ne însu- 
fleţim pentru dânsul, pentru omul care prin 
lupte a scăpat de aceste patimi. Nu arătăm, 
prin această atitudine a noastră, că suntem 
mincinoși când ne piace să credem că suntem 
mulțumiți cu noi înşine? Nu protestează îm- 
potriva noastră însuș sufletul din noi pe care 
ni-l umilim de bună voie? Nu ne spune el 
că ce-am puteă să fim dacă am sta cu el 
de vorbă, și nu l-am lăsă în vecinică nepă- 
sare? Să nu fugim de furtuni, să nu ne în- 
grozim de ele: ele sunt mijloacele prin cari 
se câștigă biruința deplină. 

I. Agârbiceanu. 


== 


Cresc viorele. 


Cresc viorele pe cărarea 
Pe care mă urcam odată, 
Cu toată dragostea de fată — 
Dar numai străluceşte zarea. 


Atunci pe foi îngălbenite 
Treceam uşor ca pe mătasă, 
Visam o dragoste și-o casă 
Cu seri de iarnă fericite. 


Stă cuibul meu de altădată 
Colo ?n brădet lângă colină, 
Dar sufletul, mi se lumină 

Ca dup'o boală 'ndelungată. 


Maria Cunţan. 


E3 

Consideraţiuni asupra artei populare. 


— Albume, colecţii. — 


Printre elementele de afirmare ale sufle- 
tului naţional pe care curentul cel nou de 
emancipare de sub influența străinismului, 
pornit de un timp în sânul societății române, 
le-a pus în evidență, este și arta casnică. 

Această ramură de artă naţională are acum 


Pilda cea mai frumoasă în această pri- 
vință pornește dela pătura noastră socială 
cea mai sus pusă. În fruntea mișcării -- fa- 
voare pe care puţine din sforțările noastre 
naționale au întâlnit-o, — stau doamne din 
cele mai ilustre şi mai bogate familii. Şi 


Marincea Stănescu: Din basme. 


la noi condiţii foarte prielnice pentru des- 
voltare. 

În primul rând este însăș bogăţia comorii 
de motive ce avem de exploatat. Poporul 
nostru a dovedit şi sub raportul acesta ap- 
titudini artistice, cum prea puține din naţi- 
unile Europei le posedă. Brodăriile și țesă- 
turile noastre, prin armonia colorilor, prin 
desemnul lor caracteristic și variat, prin sim- 
plicitatea lor calmă și nobilă fac de multă 
vreme admiraţia cunoscătorilor. De altă parte 
publicul românesc, vrăjit atâta vreme de pro- 
ducţia străină, se întoarce acum cu o grabă 
febrilă spre lucrurile inspirate din creațiu- 
nile noastre populare. Din toate părţile se 
ivesc îndemnuri și încurajări. 


mai îmbucurător este faptul că această tre- 
zire generală a spiritului public a fost la 
timp înțeleasă de cătră organele oficiale. 
De obiceiu încurajările oficiale vin ori prea 
târziu, când nu mai e nevoie de ele, ori prea 
de vreme, când nu pot fi secondate de public. 

De astă dată nu s'a întâmplat nici una 
nici alta. 

Iniţiativa publică a coincidat în chipul cel 
mai potrivit cu orientarea privată. Stat şi 
particulari se întrec în a sprijini înfiriparea 
artei naţionale casnice. De o parte avem al- 
bume cu reproduceri de țesături, brodării şi 
crestături în lemn, muzee etnografice și de 
artă naţională menite să concentreze şi să 
păstreze bogăţiile artistice în colecţii la în- 

demâna fiecăruia, și numeroase scrieri despre 
arta naţională. De altă parte avem ateliere 
și şcoli unde se lucrează tot felul de obiecte 
privitoare la arta casnică, și un întreg corp 
de funcţionari creat în scop de a da tot im- 
pulsul cuvenit. 

Toate aceste împrejurări sunt nu se poate 
mai prielnice pentru a pune în valoare co- 
moara noastră națională și pentru a trage 
toate rezultatele ce le putem așteptă dela 
dispoziţiile artistice ale neamului nostru. 

Și totuş nu astfel stau lucrurile. 

Cu toată bunăvoința statului, cu toată dra- 
gostea particularilor arta noastră naţională 
vegetează. În massa poporului, — care într'un 
trecut nu prea depărtat creă motive de o 
puritate și de o originalitate admirabilă, — 
arta casnică degenerează. Mai ales la țără- 
nimea din jurul orașelor, tocmai acolo unde 
sub acțiunea îndrumării luminate ar trebui 
să ne așteptăm la o purificare a gustului, 
această artă și-a pierdut cu totul caracterul 
ei naţional. lar în producția atelierelor în- 
ighebațe prin intervenţia statului şi a parti- 
cularilor nu vedem nici un progres. Aceleași 
forme se repetă de ani de zile fără altă schim- 
bare decât a poziţiei motivelor în ornamen- 
taţie. Nici o înnoire, nici un semn de creație. 
Totul se reduce la o execuţie, ce e drept. 
destul de reuşită și la rularea ornamentaţiilor, 
cari se vedeau și acum 10-15 ani. Acest 
lucru nu este de natură să ridice prestigiul 
artei noastre casnice. 

Oricât de bogată ar fi comoara populară 
de motive din care ne furnizăm, prin con- 
tinua lor circulare, ele se învechesc, se ba- 
nalizează. lar omul cere vecinic ceva nou, 
ceva original. Arta casnică nu se poate re- 
duce numai la o acțiune de reproducere a 
motivelor create până acum de popor, ea tre- 
buie să năzuiască la o continuă desvoltare 
creatoare de aici înainte. 

Elementele date de popor nu pot rămâneă 
ca ceva definitiv, dela care nu se mai poate 
face nici un progres. Ci ele trebuie să con- 
stitue un punct de plecare dela care să fie 
posibil a ajunge la o producţie din ce în 
ce mai rafinată, tot aşa după cum în litera- 
tură nu ne putem mulțumi cu poezia popu- 
lară ci ne trebuie creațiuni mai artistice. 

Rolul elementelor de artă populară în această 
privință nu este altul decât acela de a im- 
primă timbrul nostru naţional producției ar- 
tistice în vecinica lui desvoltare. Ele trebuie 
să servească nu ca un element de reprodu- 
cere mecanică, ci mai mult ca un izvor de 
inspiraţie artistică. 


Marincea Stănescu: Rezervistul. 


Mai nimic din toate acestea nu se vede 
însă în încercările făcute până astăzi. 

Cauza stă în lipsa de pregătire a facto- 
rilor, cari au luat în mână noua îndrumare. 

Şi în această ramură nu este destul să ai 
numai bunăvoință și să nu cruţi jertfele. 
Pentru a face ceva se mai-cere și pricepere, 
talent, şi aci mai mult ca ori unde, și o pre- 
gătire temeinică. Faptul că în ordinea mani- 
festărilor culturale şi artistice ale poporului 
nostru arta casnică a fost cea din urmă care 
a atras atenţia, este tocmai un semn că, pentru 
a fi înțeleasă, apreciată și servită, această 
artă implică pregătire serioasă. 

Deocamdată însă ea este exclusiv în stă- 
pânirea diletanţilor. 

Orice persoană, care posedă o mică colecţie, 
care obicinuește să se uite la câte un covor, 
este deocamdată o autoritate în materie. Taie 
și spânzură. lar starea aceasta se resfrânge 
asupra întregii producţii a atelierelor şi școa- 
lelor noastre, cari reușesc să producă lu- 
cruri solide, dar nimica nou în ce privește 
ornamentaţia. 

Ceeace ne trebuie este o îndrumare seri- 
oasă. A sosit timpul ca şi în această ramură 
de activitate să se exercite un control serios, 
o acțiune de selecționare a ce e bun şi ce 
e rău. Altfel vom ucide începuturile frumoase 
ce le avem, banalizându-le prin repetiție și 
degradându-le prin interpretare greșită. 

La această operă doresc să contribuiu şi 
eu pe cât îmi permit modestele mele mijloace. 

În scopul acesta în paginile ce vor urmă 
voiu încercă să urmăresc desvoltarea artei 
noastre casnice sub diferitele ei laturi. 

* 

Începem cu câteva observaţii asupra unora 
din albumurile cu ornamente casnice na- 
ționale apărute până acum. 

Rolul albumelor în desvoltarea artei națio- 
nale este fundamental. Albumurile constitue 
o condiţie primordială pentru a se puteă 
începe o acțiune conştientă pentru desvol- 
tarea artei. 

Nu se poate creă în domeniul artei noastre 
fără a dispune de elementele pe cari numai 
întrun album le poţi găsi mai la îndemână. 
Făcând această constatare nu trebuie să cădem 
totuș în greșala acelora cari cred că albumul 
e totul si că în afară de el nu mai rămâne 
nimic de creat. Albumele (colecţiile de mo- 
tive naționale) nu sunt ultimul cuvânt al 
artei, ele nu ne dau creațiuni complecte pentru 
a puteă fi folosite ca modele pentru execuţie, 
ci numai elemente din a căror combinare 
omul de talent poate creă în spiritul naţional 
forme noui și modele pentru a puteă fi apli- 
cate în artă și industrie. 

Astfel înțeleasă valoarea și importanţa al- 
bumurilor, se înțelege că pentru o artă încă 
la începutul ei, cum este a noastră, modul 
cum a fost întocmite aceste publicații nu 
poate rămâneă indiferent. 

Voiu începe cu albumul d-lui Comşa dela 
Sibiiu, cel dintâiu în ordinea apariţiunii. 

Albumul d-lui D. Comşa. 


— Din ornamentica română. — 


Abstracţie făcând de studiile teoretice și 
de îndemnurile platonice menite să rămâie 
literă moartă atâta vreme cât nu se trec în 
faptă, d-l Comşa se poate consideră ca unul 
dintre cei dintâi şi poate cel mai însemnat 
promotor pe terenul practic al artei noastre 
naționale. 

Activitatea desfăşurată de d-sa în Ardeal, 
activitate încoronată mai ales prin Albumul 
său: „Din ornamentica română“, atât de cu- 
noscut astăzi, a fost aceea care a desţelenit 
pentru prima dată cărările nebătătorite ale 
artei noastre naționale. 

Dânsul este cel dintâiu care a urnit che- 
stiunea din făgașul discuţiilor vagi și a pus-o 
pe terenul pozitiv ai faptei, dând, prin co- 
lecţia sa, proba pipăită a valoarei nestimate 
a artei noastre populare. 

Începutul său a fost hotăritor pentru înlă- 
turarea neîncrederii cu care eră privită până 
la d-sa arta noastră populară, căreia unii 
îi contestau până și existenţa. 

Dacă deci activitatea d-lui Comşa nu ar 
fi avut decât acest singur merit, încă ar fi 
fost suficient să-i asigure un loc de frunte 
în desvoltarea artei populare. Rolul d-lui 
Comşa însă trece cu mult peste aceste hotare. 

Albumul său este până acum, după aproape 
un deceniu de multiple năzuinți în această di- 
recție, cea mai de valoare lucrare de acest fel. 

Dela acest început, făcut cu mijloace atât 
de modeste, până la cele mai recente pu- 
blicaţii, care s'au bucurat larg de concursul 
statului, nu s'a făcut nici un progres. 

Lucrul se explică prin amestecul prepon- 
derent al diletantismului într'o ramură care, 
pe măsură ce se înfiripează, simte dimpotrivă 
din ce în ce mai mult nevoie de elemente 
cu adevărată și serioasă pregătire tehnică. 

D-l Comşa n'a fost un diletant. 

O pregătire tehnică nu a avut nici d-sa. 
În schimb însă a avut altceva, prin care a 
suplinit în bună parte aceste lipsuri și care 
pentru un deschizător de drum nou eră tocmai 
ceeace-i trebuiă. 

A avut o dragoste pasionată pentru pro- 
ductele artistice ale neamului nostru. 

D-l Comşa nu s'a legat de arta populară, 
cum este obiceiul curent astăzi, numai din 
dorința de a-și face, în lipsa unei alte ocu- 
paţii mai potrivite, un plăcut „passe temps“; 
nici nu a venit cu gândul de a-și deschide 
carieră și de a-şi asigură pe cea mai ușoară 
cale o gloriolă comodă printre contimporanii 
săi, ci a fost mânat de nevoia imperioasă 
ce o simţiă de a împărtăși și altora frumu- 
sețile pe cari el le vedea, le simţiă, le ad- 

pregătire technică sistematică, ajunge cu 
timpul la acel simț natural, la acea siguranță 
de gust și de ochi, perfecționată prin expe- 
riență, care poate ușor înlocui cultura si- 
stematică. 

La aceste însușiri d-l Comșa a adaos o 
scrupulozitate, o răbdare şi o tenacitate ne- 
întrecută în cercetarea și alegerea materia- 
lului, o metodă cât se poate de riguroasă în 
selecționarea izvoadelor. 


Marincea Stănescu: Boboteaza pe timpul lui Mateiu Basarab. 


miră şi pe care cu durere le vedeă nebăgate 
în seamă de alții. 

Ideia aceasta l-a stăpânit din tinereţe, a 
crescut putem zice cu dânsa; a frământat-o 
ani de zile acasă ca și în cele 18 luni de 
temniță „la răcoare“, cum zice d-sa. 

Nu e călătorie, nu este turneu în satele 
Ardealului care să-l fi făcut ca particular, 
ca președinte al Societăţii agricole sau ca 
conferenţiar al ei, în care să nu se ocupe, 
cu acea patimă care nu o găseşti decât la 
apostoli şi la îndrăgostiți, de arta populară, 
să nu cerceteze, să nu strângă podoabe cu 
grămada. Când un om de energia și de pri- 
ceperea d-lui Comşa este în așa grad stă- 
pânit de o idee, ṣe înţelege că, chiar fără o 


Motivele au fost culese de d-sa în curs 
de ani de zile. Fiecare motiv a fost reprodus, 
unele de câte 5—6 ori până la deplina reu- 
şită, cu o exactitate împinsă până la cele 
mai mici amănunte, păstrându-se nu numai 
desemnul, cum au obişnuit unii colectori de 
după d-sa, ci şi culorile precum şi dimen- 
siunile absolut exacte. 

Cu toată perspicacitatea și rigoarea dom- 
nului Comşa, în colecția d-sale sau putut 
strecură totuș şi câteva motive în care ori- 
gina străină este evidentă. 

Astfel motivul din tabela VI, Nr. 153 (nume 
propriu nu are) ne izbeşte la prima vedere 
prin stilul său, prin modul de interpretare 
exotic şi caracterul desemnului și chiar și prin 

technica lui. Motivele din tabela XX, Nr. 17 
și XXXV, Nr. 68, 75,!) cu trandafirii lui ba- 
nali și fără un caracter distinct în desemn, 
coloare şi felul de execuţie constitue o do- 
vadă pregnantă a influenței străine. Tot astfel 
și cu motivele din tabela XXIX, Nr. 50, 51. 

Asemenea scăpări din vedere însă dispar 
cu desăvârșire faţă de întregul și bogatul 
cuprins de izvoade atât de bine selecționate. 

Vrednice de laudă mai sunt deasemenea 
şi sforțările ce d-l Comşa şi le-a impus 
pentru a stabili nomenclatura populară 
a motivelor colectate. 

Dacă n'am aveă numele proprii ale mo- 
tivelor, cu greu am fi înțeles de unde şi-a 
luat ființa cutare motiv, căci dela obiectul 
care a inspirat pe artistul anonim, până la 
modul cum l-a interpretat, este o distanţă 
mare. 

Ca să avem o idee mai pozitivă cât de 
simplu, rustic și original ne interpretează 
artistul anonim obiectul lui de inspiraţie, 
dau ca exemplu motivul de dantelă din ta- 
bela X, Nr. 187, lit. a, care ni se prezintă în 
fig. 1. Acest motiv fiind din Bănat se nu- 


meşte „bănușei“, dela bani, bănuţi. Privindu-l 
ne întrebăm ce asemănare sau chiar ce le- 
gătură poate să aibă cu banii? Totuș, având 
puțin bun simț și știind obiceiurile Româ- 
nului aflăm misterul. 

Să ştie că în unele regiuni, Româncele au 
obiceiul cu ocazia sărbătorilor și a altor zile 
mari să poarte la gât ca găteală o salbă cu 
icosari, irmilici turcești sau alte monede din 
metal prețios sauj imitație, înşirate întrun 
mod simetric după cum arată și fig. 2. E 


1) Nomenclatura e greşită. Numele ce i s'a dat 
aparţine altui motiv. 


ușor de înțeles acum că artista anonimă cu 
simțul ei de a observă, influințată de stră- 
lucirea metalului şi de frumuseţa aranjamen- 
tului pe un gât probabil grațios, a avut mo- 
tive puternice de a se inspiră creând un 
motiv nou. Dacă comparăm subiectul de 
inspiraţie cu motivul creat, observăm la prima 
vedere marea lor asemănare. 

În opera d-lui Comşa avem astfel o co- 
lecţie într'adevăr științifică, în care metoda 
de rigoare la colecţiile de folclor este apli- 
cată cu o sagacitate și cu o conștiinciositate, 
de care cei de după d-sa nici nu s'au putut 
apropiă. 

Tot ce sa făcut pe urma lui, s'a ţinut în 
limitele trase de d-sa, ori a rătăcit cu totul 
în afară de normele și de scopul unei co- 
lecțiuni, ajungând până la absurdități cu totul 
vărămătoare bunei desvoltări a artei naționale. 

* 

Dacă valoarea părţii ilustrate a albu- 
mului său rămâne astfel în afară de orice 
discuţie, asupra părerilor ce d-sa le mani- 
festă şi a sfaturilor ce d-sa le dă cu pri- 
vire la promovarea artei populare în general, 
sunt, însă, câteva observaţiuni de făcut, asupra 
cărora nu putem trece fără a le semnală. 

Aceasta cu atât mai mult, cu cât sfaturile 
d-sale au înrâurit și înrâuresc până astăzi 
în bună parte îndrumarea publicului nostru. 


D-l Comșa nu a înțeles îndeajuns legătura 
organică ce este între un izvod şi necesitatea 
care i-a dat naștere, scopul pentru care a 
fost creat și materialul în care s'a produs. 

„Decât brâne sarbede, zice d-sa în capi- 
tolul „Ornamentica populară şi promovarea 
ei“ pag. 4, şi târcoale în zig-zag și alte imi- 
taţii bizantine, armenești, maure, etc., așa 
dar cu totul străine, pentru care ne lipsește 
priceperea și cari astfel pricinuesc indiferență 
față de biserică şi chiar înstrăinare, negreșit 
că mai bun efect ar produce în bi- 
sericile noastre neîntrecutele po- 
doabe românești, cari fură ochii și înalță 
inimile stârnind cucernicie și mulțumire su- 
fletească. În deosebi marea obşte, țărănimea, 
cuprinsă va fi de mândră înduioșare văzând 
casa Domnului împodobită cu figuri și mo- 
tive, pe cari înşişi le aplică cu drag, la că- 

măși și broboade, la cingători, furci de tors, 
fluere, toporâști, poarta curții etc. Pe țărăn- 
cile, cărora le prezentai albumele noastre, 
le-am văzut cu ochii scânteind și uneori lă- 
crămând de bucurie...“ 

Sfatul d-lui Comşa a fost ascultat, după 
cum însuş d-sa o spune, dar inovația d-sale 
nu este fericită. 

A crede că izvoadele dela cămăşi, bro- 
boade, cingători, furci de tors, fluere etc. 
se pot luă ca un simplu rezort mecanic şi 
aplică în ornamentaţia bisericească este a 
comite aceeaş greșală care ai face-o dacă ai 
îmbrăcă pe sfinți în ițari, cămăși şi opinci. 

Confuzia d-lui Comşa a fost înlesnită de 
convingerea d-sale că numai arta populară 
este națională: „Mândră şi nobilă şi 
românească fiind arta poporală și 
în deosebi ornamentația, îşi va face 
intrarea triumfală probabil în mă- 
reața catedrală de aici, a cărei po- 
doabe imitate vor fi de numeroase 
ori... Meritul iniţiativei şi propa- 
gării în cercuri largi revine în mare 
parte subscrisului, care am stăruit 
morțiş în sensul acesta“. 

Românească este arta poporală, dar tot 
aşa de românească este și ornamentaţia reli- 
gioasă română. Această ornamentaţie s'a 
desvoltat în chip organic cu biserica noastră. 
Ea are tot atâta drept la respectul nostru 
ca și legea românească. Nu poți să-i modi- 
fici formele ornamentale cu altele, atâta timp 
cât formele arhitectonice tradiționale rămân 
aceleaşi. 

Cultul românesc care nu a fost un produs 
al solului nostru ci a fost numai adaptat 
vieţii noastre, a venit în anumite forme ar- 
hitectonice, cari au implicat la rândul lor 
forme ornamentale speciale. Între aceste 
forme arhitectonice și ornamentica lor este 
o legătură organică, logică, așa cum nu va 
există niciodată între dânsele și podoabele 
populare, produse ale nevoilor casnice. 
Aceste forme deși străine s'au dospit timp 

de secole în sufletul românesc, au suferit 
toate schimbările posibile spre a le adaptà 
geniului neamului nostru şi astfel ele au 
devenit naţionale și româneşti, tot atât de 
mult ca și orice izvod popular. 

Greșala care s'a comis în Ardeal, unde 
biserica a fost încărcată de podoabe de ale 
industriei casnice, se comite în sens invers 
în țară, unde, dimpotrivă, podoabele şi ele- 
mentele arhitectonice eclesiastice sunt apli- 
cate la locuințe particulare. 

În amândouă cazurile se face o confuzie 
care ilustrează atmosfera de superficialitate 
şi de diletantism prin care străbate astăzi 
mișcarea pentru arta naţională. 

O altă greşală a d-lui Comşa stă în con- 
fuzia pe care o face d-sa între motivele cu- 
lese, cari sunt numai elemente de orna- 
mentaţie, şi modelele propriu zise, cari 
sunt compoziţii, făcute cu aceste elemente 
în spiritul artei noastre. 

Această greşală este curentă în activitatea 
actuală a atelierelor noastre cari nu știu 
decât să reproducă ceeace s'a cules. Idealul 
nostru nu este însă numai de a reproduce 
izvoadele, ci de a le combină spre a ajunge, 
păstrând nota specifică românească, la com- 
poziții din ce în ce mai superioare, mai ra- 
finate. 

Și tocmai aici urmează rolul elementelor 
pregătite cari pot creă, din elementele puse 
la dispoziţie în albume, forme noi, lucru pe 
care diletanţii nu-l pot face. 

Încheind cu aceste observaţii scurta pri- 
vire asupra albumului d-lui Comșa, trebuie 
să spunem că neajunsurile semnalate, im- 
perceptibile față de numeroasele calități ale 
operei sale, sunt până la un punct scuzabile 
la d-l Comşa, care a fost un inițiator fără 
pretenţii. Unii din autorii cari au venit după 
d-sa, însă, fără a realiză însuşirile superi- 
oare ale albumului său, au făcut din aceste 
greșeli un adevărat sistem, care ameninţă cu 
falsificarea desăvârşită a caracterului artei 


noastre. | 
Dionisie Pecurariu. 

„lubire“. 


Voi care sunteți cele mai bogate 
Din cei cu sufletească bogăție, 

De credeţi în recolta ce-o să fie 
Harul grădinilor de voi lucrate — 
De credeţi în curata 'ngenunchiare 
A celor mântuiţi ca prin minune, 


Sunt un orfan ce ’n voi nădejdea-şi pune 


Cântarea mea e jertfă şi rugare, 
Azi lacrămile mele sunt de ghiață 
Durerea mea o liră fără strune 


N'o pot cântă și n'o mai pot nici spune 


Am moştenit ce ware preţ în vieaţă. 


O de-aş fi moștenit şi eu putere 
Frumsețe neștirbită, bogăție 

Poate mi-ar fi adus statornicie 
Cântarea mea nu cunoşteă durere. 
Sau de-aș fi moştenit desăvârşire 
Într'una baremi din a lumei arte 
N'aș fi avut de-atâtea chinuri parte 
M'ar fi iubit al sufletului mire. 
Trăiam în pacea datoriei sfinte, 
lubiam ca ori şi ce femeie bună 
Nu cunoșteam otrava ta minciună 
Din lumea glorioasă de cuvinte 


Domnișoarei Natalia Pruncu. 


Toate durerile atârnă steaguri 

De crengile copacului cu mirul, 
Căci sufletul e pururea martirul 

Şi cei trudiți s'apropie şireaguri, 
Cetesc cuvântul schimbăcios iubire, 
De care e 'nsetat și dobitocul 


Sfinţesc cu jertfă dreaptă — ori sting focul 


Cu neîndemânatica lor fire. 


Nu mă gândesc la primăvara vieţii 
Nu-mi pare rău nici de amiaza zilei 
Ce-a 'ntunecat icoanele copilei, 

Îmi stă un om în pragul bătrâneței, 
Nu e "ntre noi scânteie de simţire, 


Suntem străini — ca mâne sună ceasul... 


Mi-e cunoscută umbra lui și pasul 
O ştergeţi vorba grea: iubire. 


Puneţi cuvântul pacinic „îndurare“ 
Ori neatârnătorul „datorie“, 

Căci pentru mine-aşa e scris să fie 
Și nu mai pot cuprinde sbuciumare... 
Pe umeri slabi cad uneori poveri 
Sub care uriașii s'ar înfrânge, 

Le e sădită nemurirea 'n sânge 
Celor ce ştiu să vindece dureri. 


Povestiri. 


Pe flori cu veştede petele 

O lacrimă mi-a lunecat, 

De strălucirea firei tale 
Apusul meu a luminat. 

Pe ceice mi-au luat credința 
Îi strâng în braţe plâng și iert, 
Adoarme 'n mine suferinţa 
Sunt umbra unui rai deșert. 
Dar e frumos cum niciodată 
N'aș fi crezut că poate fi 

Cu zarea lui înfiorată 

De farmecul de-al întâlni — 
Du dorul tainic de-al cuprinde 
În lumea sfântă de cuvânt 

Cu dragostea ce mi s'aprinde 
Din munca fiecărui cânt. 

În lume caldă de cuvinte 

Ce dulce-i primăvara ta 

Dai uneori clipelor sfinte 
Luciri pe care le-aș pictă 

O vino, mergem cătră soare 

În lunci ne vom opri din sbor 


Unde sunt toate trecătoare... 
Dăm şi noi ce e trecător: 
Durerea dragostei temute 
Sfiala clipei de noroc, 
Îmbrăţișări fierbinţi și mute 

În care mintea stă pe loc; — 
Să ne omoare sărutatul 

Și să ne "'ngroape dragostea... 


— Strălucitoare dimineaţă, 
Cu soare fără de apus 

Să nu te 'ntunece vreo ceață 
Ori truda vreunui gând supus. 
Tu-mi cerni în suflet ajutorul 
Cum cerne luna zare ’n lunci, 
Ori poate ești mântuitorul 
Nerăsplătitei mele munci. 

La ce să vezi lumina lunei 
Să te mai frângă umilință 
Curată cum e roua spumei 
Cântarea mea de biruință? 


Maria Cunţan. 

Activitatea artistică a Dr-lui Grigore cav. de Pantasi.") 


(25 de ani de muncă artistică.) 


În lumea noastră de astăzi plină de atâţia 
reclamagii şi oameni de traiu bun, fără muncă, 
cei de talia lui sunt rari. Nu am pretenția de 
a spune totul şi scrie totul, ce s'ar puteă scrie 
despre acest om, în __ 
jurul căruia s'a făcut | 
puțină reclamă, și pe 
care nici el mwar fi 
dorit-o, ci mă voiu 
mărgini a schiță, în 

marginile posibili- 
tății, activitatea lui 
artistică, poate adese 
pusă în serviciul 


străinilor, nu din 
vina lui, ci din a 
noastră. 


Încă din frageda-i 
tinerețe, ca elev de 
liceu, Pantasi a atras 
atenţia profesorilor 
săi prin o predilecție 
deosebită şi o price- 
pere adâncă a ar- 
telor frumoase. 

Ca atare formase 
el o „academie de- 
clamatorică“ la liceul 
din Cernăuți şi îm- 
preună cu colegii cei 
mai talentați a inter- 
pretat în formă de 
matineuri scenele cele mai frumoase şi mai 
dramatice din Shakespeare, Schiller, Grill- 

1) Dr. Grigore cav. de Pantasi s'a născut în Basarabia, 
la moşia Costicenii, jud. Hotinului, în 6 Februarie 1872 
din părinţi nobili. Mama lui este fiica fostului mareșal 
al nobilimei din Basarabia, Constantin Talpă, descen- 
dentul unei vechi familii de boieri. Studiile şi le-a 
făcut în Cernăuţi și Viena şi luând diploma de doctor 
în drept şi-a început cariera ca funcţionar la guvernul 
din Cernăuţi, fiind ataşat la biroul prezidial. A fost 
transferat apoi la ministerul de interne din Viena, 
unde e și astăzi în calitate de redactor pentru ediţia 
română la „Foaia Legilor Imperiale“, monitorul oficial 
austriac. E ofițer al odinului „Coroana României“, e 
decorat cu medalia „Bene Merenti, pentru ştiinţă şi 
artă“ și cu „Medalia Jubilară“, 


parzer şi alții. Mai apoi, ca student, la uni- 
versitatea din Cernăuţi și membru la socie- 
tatea acad. „Junimea“, a avut Pantasi po- 
sibilitatea să-şi desvoalte talentul, înscenând 
serate teatrale şi în 
analele „Junimei“ 
vor rămâneă neșterse 
tablourile vivante, 
pline de farmec poe- 
tic şi pitoresc: „Soa- 
rele“, „Visul mari- 
narului“, „Junimea“ 
și altele. Cu socie- 
tatea „Armonia“ a în- 
scenat opereta „Crai 
nou“ de C. Porum- 
bescu și opera na- 
țională „Moş Cio- 
cârlan“, muzica de 
Tudor cav. de Flon- 
dor. În această operă 

cu splendide ta- 
blouri din vieața po- 
porului român şi cu 
o mizanscenă strălu- 
cită a interpretat el 
însuși cu multă pri- 
cepere artistică rolul 
sgârcitului moş Cio- 
cârlan. 

Opera „Moş Cio- 
cârlan“ a avut mare 
succes nu numai în Cernăuți ci şi în Sibiiu 
şi la Teatrul Naţional din București, cu 
ocazia expoziţiei din 1906. 

La împlinirea a patru secole dela moartea 
lui Ștefan-cel-Mare, Pantasi a aranjat în tea- 
trul municipal din Cernăuţi o feerie istorică 
naţională cu tablouri vivante din vieața ma- 
relui erou. Teatrul Naţional din Bucureşti a 
trimis atunci toate costumele naționale isto- 
rice, necesare la reprezentare. 

D-1 Istrati, fost comisar general la expoziția 
din București, l-a învitat pe el să pună în 
scenă o parte din istoria neamului la arenele 
romane. 

Apoteoza din „Cântecul neamului“ de G. de Pantasi (Serbarea din Cernăuţi dela 16—17 Decemvrie 1913). 


Trecând apoi la Viena şi-a continuat acti- 
vitatea, aranjând concerte cu concursul so- 
cietăţii academice „România Jună“ și cu 
încetul şi-a făcut intrarea în cele mai alese 
cercuri artistice germane, care au recunoscut 
în Pantasi un talent, cu un simț ales pentru 
artă. A reprezentat în capitala imperiului, în 
nemțeşte, „Muzica înalță sufletul“, melodramă 
de Carmen Sylva, „Armoniile lui I. Strauss“, 
feerie, „Farmecul fetelor“, pantomimă, „Drum 
de fier“, pantomimă, toate aceste compoziţii 
proprii. Culmea artistică a ajuns-o Pantasi în 
1911, când a aranjat opera „Cântul“ şi baletul 
său „Nippes“ în teatrul particular al curţii 
imperiale din Schönbrunn în faţa împăratului 
Francisc Iosif și a întregei curți imperiale. 

Rolurile acestor piese au fost susținute de 
fruntea nobilimei austriace. Succesul acestor 
piese a fost așa de mare, că ele au trecut 
imediat în repertoriul operei imperiale,unde se 
vor reprezentă, în curând, pentru a 50-a oară. 


În anul 1912, Pantasi a aranjat la București, 
sub patronajul M. S. Regina Elisaveta şi A. 
S. Principesa Maria, creațiunile sale, baletul 
„Nippes“, „Muzica înalță sufletul“, melodramă 
de Carmen Sylva şi „Visul păstorului“, în 
folosul Policlinicei. 

Tot în acel an a reprezentat dânsul la opera 
cehă din Praga marele balet „Prometheus“ 
cu muzica de Beethoven, o creațiune de o 
frumuseţe clasică. 

Cu ocazia împlinirei alor de 25 ani de activi- 
tate artististică, societatea „Junimea“ din Cer- 
năuți a sărbătorit în chip deosebit acest jubileu, 
aranjând pe sceia teatrului municipal repre- 
zentarea melodramei „Muzica înalță sufletul“ 
și marea lui feerie națională „Cântecul nea- 
mului“. Fericitului artist i sau făcut mari 
onoruri şi nesfârșite ovaţii la reprezentare. 
Pantasi mai are apoi un șir de piese, ce 
aşteaptă să fie reprezentate. Amintesc numai 
unele din ele, ca „Visuri de aur“, mare balet, 

„Muzica înalță sufletul“ de G. de Pantasi (Serbarea din Cernăuţi dela 16—17 Decemvrie 1913). 


„Vara“, balet cu muzica de R. Mader, fost 
director al operei din Pesta, „Floare de nu- 
făr“, „Viena—Paris“, „Fanny Elssler“. 
Întro zi l-am vizitat pe artist în aparta- 
mentele sale, împodobite cu cununi de lauri 
și o mulțime de alte daruri și fotografii, ofe- 
rite cu ocazia reprezentărilor sale, și cu zâmbet 
pe buze şi tristețe în ochi mi-a spus că de 
ani de zile aşteaptă să i se ofere posibilitatea 
de-a reprezentă pantomima națională „Po- 
vestea Soarelui“, pe scena Teatrului Naţional 
din București, o adevărată capd'operă, de- 
spre care celebrul coreograf și întemeietor 
al baletului la opera „Scala“ din Milano, 
Signore Manzotti i-a scris: „C'e un lavoro 
di gran ingegno con veri effetti meravigliosi“. 
Speră, însă, că acum cu venirea d-lui |. A. 
Brătescu-Voinești în fruntea Teatrului Na- 
țional, i se va da ocazia să-și reprezinte această 
pantomimă. Mi-a arătat apoi cea mai nouă 
lucrare, o pantomimă întitulată „Luceafărul“, 


inspirația din Luceafărul lui Eminescu, scrisă 
cu ocazia împlinirei de 25 de ani dela moartea 
marelui poet, care deasemenea ar merită să 
fie jucată pe scena Teatrului Naţional. 
Mi-a spus apoi că visul lui e să-şi poată 
pune vreodată toată munca în serviciul Ro- 
mânilor şi să poată întemeiă opera română. 
Bucureştenii ar nimeri în el poate pe omul 
cel mai apt. Aş fi orişicând gata, mi-a zis el, 
să-mi las cariera aceasta frumoasă de func- 
ționar și să mă pot pune în serviciul neamului 
meu. Eu cred că ar fi o datorință a neamului 
să sprijine asemenea fii, să caute să nu aibă 
parte străinii de ei, să le dea ocazie să se 
manifeste şi să-și desvoalte talentele lor bo- 
gate spre onoarea și fala lui. Cei din țară 
îl vor cunoaşte de altminteri, căci el a fost 
adeseori decorat de regele Carol, a fost oaspe 
la curtea regală şi M. S. regina Elisaveta 
i-a dat în repeţite rânduri o atenție foarte 

Îngerii de pe ușile altarului. 


Abiă de-o săptămână, intraseră băieții în 
vacanța cea mare. Cei mai răsăriţi, ca și 
odraslele de câte 8—9 ani ale caselor să- 
race, ieșiseră, alături cu părinţii, la muncă, 
sub arşița lui Cuptor. Dar, cu asta, satul nu 
eră pustiu. Abiă se ridică soarele, două su- 
liţi, deasupra Ghebosului, și din ograda lui 
Măgură, ieșeau, așa cum ies din ascunziş 
tâlharii după pradă, patru deodată... După 
anumite semnale, mai aproape ori mai de- 
parte, pe la porţi, se iviă, ici-colo, câte unul, 
mai scormoniă pe ceilalți — şi, așa, se în- 
chegă o ceată de 10—15 băieţi... Porneau, 
deocamdată, agale pe marginea şanțului. După 
umblet și după înfăţişare, nu i-ai fi socotit 
oameni fără însemnătate... Se strecurau pe 
sub ferestre, sfătuindu-se ca niște gospodari 
cari au luat-o cătră primărie... Când se 
găsiă cine să-i fugărească de prin curți, unde 
tăbărau pentru joc și pentru stricăciuni, nu 
se mai opreau până la Nică Pământezu... 


O casă veche-veche, cu acoperișul lăsat 
mai într'o parte, cum își împinge căciula un 
om, care se scarpină în ceafă de nevoile cele 
multe — aşa ar fi casa lui Nică... Fiind 
ieşită din linie, îi vezi pălăria pleoștită încă 
din capul satului... Cu partea dinainte se 
lasă spre poartă, iar cămara se ține sus, și, 
par'că, s'ar îndemnă dimpotrivă, spre curtea 
vecinului — ca un trup istovit, care nu ştie 
cum să-şi mai odihnească oasele... Șindrila 
e împresurată de mușchiu, măcinată de vreme 
și spartă, pe alocurea, de săgețile de lumină, 
ce încep să curgă de deasupra Ghebosului 
și nu mai contenesc ziua toată. Astfel, e clă- 
dită pe temelii largi, cu odaie mare în faţă, 
cu o cămară şi cu tindă. Fusese cea mai 
arătoasă casă pe vremea robiei... Fereastra 
căzută a odăii din față deschide, sub stra- 
șina sdrelită, un ochiu mare, turbure de pustiu 
și de întunerec... Totuș, înconjurată cum e 
de cei doi meri și de porumbiștea din gră- 
dina vecinului, casa lui Nică par'că își mai 
ascunde calicia, cum şi-o ascunde omul sărac, 
cu o cămaşă curată la biserică... 

* 


Ăsta e sat de oameni lacomi, al dracului, 
după agoniseală. Se scoală cu noaptea în 
cap, râcăie pământul şi bat drumurile şi pă- 
durile, ca nişte apucaţi, până ce mai văd 
înaintea ochilor; apoi, îşi aduc caii dela pă- 
șune și fac pe chirigiii până după miezul 
nopții, picotind, cu hățurile înfășurate pe 
mână... Nică Pământezu nare nici pământ 
să scormonească și nici putere nu mai are. 
Nu eră, în tinereța lui, codaș la muncă, 
dar nici la nunţi și la şezători. Ca să fie 
omul apucător — ziceă Nică — şi să se lă- 
comească prea tare după cele pământești, 
e păcat... Când învățătorul le-a lămurit, 
pentru întâia dată, fabula cu greerele și fur- 
nica, băieţii, numai decât, s'au gândit la Pă- 
mântezu; fiindcă toți ceilalți din sat îi dă- 
duseră zece înainte furnicii... Mamele, cari 
în fiecare zi se impiedecau de bătrân, se le- 
gară de fabulă, ca să-i sperie pe copii că au 
să ajungă, şi ei, cu mintea sucită și gata de 
palavre, pustii şi bătuți de Dumnezeu, ca 
Nică... Cu toate acestea, până şi cele mai 
rele de gură trimeteau bătrânului când o pâne, 
când legumă — şi asta nu se potriviă cu 
fabula. Apoi, cu toate că minteanul lui de 
lână albă eră vechiu și tocit, a lui eră strana 
de frunte la biserică, el treceă întâi la miruit 
și, pe drum, îl agrăiă popa întotdeauna... 

Așa, bătrân, nu mai eră bun de nici o 
treabă, — și treceau luni de zile până să-l 
cheme un vecin la ceva cârpăceală de strun- 
gărie — și fusese meşteșugar căutat odată!... 
Acum făceă mai mult fluere și sănii pentru 
băieți, cârji și sicrie pentru cei poticniţi în 
cale... Întotdeauna, aveă gata, sub pat, un 
sicriu mai mic pentru copil şi un altul lung, 
pentru om în vârstă; afară de al lui, pe care 
şi-l suise în pod. Ședeă în cămara din fund 
şi intră şi ieșiă pe fereastra dela drum, fiindcă 
ușa dela tindă nu se puteă încuiă decât pe 
dinăuntru, cu zăvorul... Dacă vreun lăieț ar 
fi izbutit să se furişeze pe fereastră, nevăzut 
de vecini, ar fi avut de furcă până să poată 
birui uşa cu două încuietori a cămării; iar 
în tindă și în pod, în afară de sicriul lui 
Nică, nu se găseă altceva de adunat, decât 

câteva scânduri și blăni de stejar și încă 
două săniuţe de ale băieţilor, adăpostite acolo 
de grija măniilor părintești și a focului... 


Când băieţii ajungeau în dreptul casei lui 
Nică, Duţu lui Măgură se rupeă din ceată, 
şi-şi făceă vânt pe fereastră înăuntru; apoi, 
căută afară să vadă de mai cutează vreunul 
să-l urmeze... Ceilalți alunecau, în năvală, 
pe portiță înăuntru, și-l aşteptau să se arate 
în prag... În răstimpul acesta, el cercă ușa 
cămării, şi, dela o vreme, se auziă dinăuntru 
sgâlțăitul surd și glasul lui Duţu, care bom- 
băniă singur, cum făceă Nică atunci când îl 
biruiă năcazul... Uneori își lăsă tovarășii să 
mai aștepte în ogradă, suiă câțiva fuştei ai 
scării și-și rotiă ochii pe sub acoperișul fu- 
megăit şi sfârticat, asupra lucrurilor, cari se 
mai găseau prin pod... 

Când se arătă în uşă, Duţu nu mai eră 
acelaş. Par'că ieșiă gospodarul casei, să mai 
vadă de cele treburi pe afară... Închideă ușa, 
cu grijă, în urmă-i şi mai cercà odată ivărul, 
să vadă dacă se ţine bine... Nici Nică nu 
purtă grijă mai multă. Băieţii ceilalți vedeau, 
atunci, cum creşteă depărtarea între ei și 
Duţu, şi, fiindcă acesta se făceă, deodată, 
scump la vorbă, nu-l mai slăbeau din între- 
bări. Cu trudă multă puteau să afle, rând 
pe rând, că bătrânul nu-i acasă, că rândunica 
a început să-și înveţe puii la sburat dealungul 
podului, şi alte ştiri pe cari le mai puteă 
aduce de sus. Când Nică eră acasă, Duţu 
mai rămâneă la sfat cu el, şi nu ieșiă între 
băieți decât târziu. Deaceea izbutise să 
pătrundă, încâtva, tainele meșteșugului, şi 
treceă, în ochii băieților, drept un fel de 
ucenic al bătrânului... Alţi băieți încercaseră 
să intre pe fereastră, să-și facă drum prin 
pod ori să se apropie de sculele bătrânului, 
dar Duţu, întotdeauna, i-a ştiut ține departe... 

* 

Cu toate că ferestrele și ușa lui Nică ră- 
suflau de-a binele, tot mai bine o duceau 
bătrâneţele lui iarna. Lemnele nu erau scumpe, 
în pădure, și se găsiă, întotdeauna, în zilele 
acestea de răgaz, un fecior să i le aducă. 
Apoi de lucru găsiă mai mult, nu numai si- 
crie şi sănii (pe cari rar le plăteau băieții), 
dar și alte lucruri de trebuinţă în gospodării, 


la cari oamenii nu se puteau gândi decât 
iarna. Și-apoi începeau şezătorile. Toată vara 
nu-l băgau în seamă pe Nică decât băieţii, 
cu cari își omoră vremea, spunându-le povești 
și ținându-se pe lângă ei cu lucrul. Dela cei- 
lalți m'aveă decât bineţe și, uneori, ocări că 
e bătrân şi se ține de isprăvi cu copiii. La 
Măgură și încă în câteva case, unde erau 
fete, făceau întotdeauna șezătoare lungă şi 
Nică îşi împliniă bine partea lui şi eră, în- 
totdeauna mai plină casa. Le plăceă la cei 
mai în vârstă, fiindcă toate câte au fost, Nică 
le dichisiă mai bine, iar pentru ceilalţi aveă 
povești din belșug. Pe când femeile împun- 
geau cu acul ori alegeau firul din caer, Nică 
şi copiii curau porumbul din albie, după ce-l 
snopiseră feciorii în saci. Gheorghiţă cel mic 
al lui Măgură se certă cu ceilalţi cine să 
şadă lângă unchiaș, că nu încăpeau decât 
doi... Bătrânul, cum intră, se trăgeă, dea- 
dreptul, lângă băieți, şi, pe când femeile con- 
tinuau, cu răgaz, firul vorbei, el, adus de 
spate cum eră se lăsă între băieţi și nu-l 
mai cunoșteai decât. după lâna albă... În- 
cepeă apoi între ei un chicot şi o hârioneală, 
că toți ochii fugeau, dela o vreme, acolo... 
După câte-o soție, Nică râdeă cu tâlc, trä- 
gând, blestemat, cu ochiul, la băieți — și 
atunci dinţii lui rari se arătau sub mustața 
albă, cenușie... Gheorghiţă râdeă și el, prost, 
alături, înțelegând lucrurile pe jumătate... 
Când, apoi, bătrânul se da la basme, din 
greu, se lăsà tăcere mare... În capul lui 
erau atâtea sgripțoroaice, fete și feciori de 
împărați şi atâția smei și feți-frumoşi, că 
scoteà, scoteă și nu mai aveă capăt... Și 
copiii mai priviau miraţi, unul la altul, când 
bătrânul se amestecă şi pe el în poveste, 
ori zâmbeau cu îndoială... Pe măsură, însă, 
ce băieții picau de somn, se potoliă și un- 
chiașul, căută cu ochii lui vii în dreapta și 
în stânga, la ceilalți, cari îngânau vorbă do- 
moală; și pe fața lui începeau să joace um- 
brele unor gânduri străine şi de basme și 
de copii... Se ridică, ziceă „noapte bună“ 
şi ieşiă. Adunându-și umerii în zeche, îşi 
făceă loc prin zăpada răscolită de viscol... 
* 

Când sa întors Nică, la 60, cu fruntea 

crestată din Italia, şi-a luat şi el nevastă; şi, 

în odaia cu fereastra spartă, ani de zile eră 
numai o nuntă, în câmp numai cântec, iar 
când veneau acasă, jugul boilor se înnecă 
în verdeață... Când a fost să se ridice bi- 
serica, boii şi i palmele lui au dus greul. Duţu 
le spune celorlalți copii, ca să le ştie şi ei.. 
Le-a auzit de pe la ai casei şi mai ştie câte 
ceva şi dela bătrân, care- -l socotește ucenicul 
lui și, de multe ori, tainesc unul cu altul fie 
de ale meseriei, fie alte alea... Sătui de joc, 
băieţii șed pe malurile șanțului, pe podişcă 
şi pe prispa de piatră, iar Duţu în fereastră... 
Gheorghiţă încearcă să împlinească câte ceva, 
gângăvind cu dinții lui de lapte, răriți, și, 
atunci, Duţu se răsteşte la el să tacă, iar 
Gheorghiţă nu mai zice nimic, fiindcă Duţu 
ştie mai bine... 

...Când eră biserica împlinită a venit un 
zugrav să facă sfinții — și-l ținea Nică cu 
de toate. Hodaia din față eră îmbrăcată cu 
tot ce aveă Safta mai adecătelea din zestrea 
şi din strădania degetelor ei — şi, aşa, zu- 
gravul şedeă aici. (Băieţii băgau de seamă 
că Duţu aduceă vorba chiar așa cum o aduceă 
Nică). ...Şi Safta şi cu Nică aveau o fată, 
numai de patru ani, pe Florica. Se uitau la 
ea cum se uită oamenii Dumineca la Pruncul 
din brațele Precestii. Și srtăinu ăla așa mult 
o plăceă, că întotdeauna veniă cu buzuñarelè 
încărcate de bomboane și de roșcove. (Gheor- 
ghiță vrea iarăș, din toată inima, să spuie 
ceva, dar se stăpâni iute). Când biserica 
a început să se umple cu sfinți și cu draci, 
Nică s'a pus și el pe muncă, şi patruzeci de 
zile a lucrat la o cârjă și la un fluer, să nu 
plece străinul neomenit din sat. 

Dar când a fost să se sfințească biserica 
și s'au pus ușile altarului, ce să vezi! Îngerii 
semănau toți cu Florica... Și n'a mai trăit 
fata nici o sipna e " Străinu a plecat 
mai înainte, cu câria şi cu îluerul.... Și de 
atunci s'a apucat Nică să facă și sicrie. 

În noaptea morţii, Florica eră cuprinsă de 
liniştea celor ce vreau să moară şi nu mai 
văd decât pe îngeri... Nică picoteă de somn 
— şi, atunci, se ijeci de parcă Nică eră la 
biserică, şi unul din îngerii de acolo i-a zis: 
„Fă-mi taică un sicriu că nu mai pot să stau 
așa...“ Şi, de atunci, are mereu sub pat două 
— pentru cine s'o nimeri... 


Unul din cei de pe podișcă lovi, ușor, cu 
o nuia în apă și stropi amândouă mălurile 
şanțului. Băieţii se răstiră ameninţători la el, 
iar doi mai mititei luaseră toate măsurile 
pentru plâns... Din fereastră, Duţu tună, 
odată, plin de mănie: „Mă prostule!“ — apoi 
povestirea urmă, ca și când nu s'ar fi în- 
tâmplat nimic. 

...N’au trecut, apoi, ani mulți, și Safta a 
căzut la boală grea — și, într'o noapte, în- 
gerul s'a arătat iară și a zis: „Fă-i, taică, un 
sicriu și mamii să se odihnească...“ — şi 
numai atât a zis. lar când Nică a rămas singur- 
singurel, a început să-i albească părul la 
tâmple și toate din ogradă să-i intre în pa- 
ragină ... 

Duţu avù o ușoară tresărire. Vorbele bă- 
teau acum și la nenorocirea cu focul, care 
mistuise şura și graidul bătrânului... Copiii 
auziseră, de pe la părinți, că asta ar fi fost 
o ispravă a lui Duţu. Băiatul își roti, odată, 
ochii împrejur, apoi se răsti unui frate mai 
răsărit decât Gheorghiţă: „Du-te acasă să 
nu vie mama!...“ se întoarse în fereastră şi 
se pierdù înăuntru.. 


Când a ars şura lui Nică — gângăvi sfios 
Gheorghiță — flācăraia s'a ridicat până la 
cer! şi eră noapte... Şi flăcăraia venià, apoi, 
devale, — și toată apa fierbeă în Olt!... Veta 
a văzut... Zugravul s'a arătat, de două ori, 
deasupra șurii — şi-l mistuiă focul... Po- 
rumbeii dedeau ocol focului și boii unchia- 
șului sbierau în grajd, săracii, 'după ajutor.. 
Atunci a venit taica, în fuga mare, şi, când 
a auzit mugetul boilor, s'a repezit să-i scoată, 
ce-o fi... Şi-a stat mult acolo, că nu cutezau.. 
Și când i-a prins, cu putere, de coarne, tot 
i-a scos!... lepuroaica, când a văzut că 
se desface uşa grajdului, sta la gaură, să 


iasă, să nu iasă... și wa putut să-și lase 
puii. 
„A avut iepuroaica pui?! Cin’ ţi-a spus? 
— Mama... 


1“ 


— Minți că na avut! 

Gheorghiță dădù din cap, cătră întrerupător, 
că a avut... Şi continuă: 

„Boii, Veta spune că aveau coarne mari 
de cuprindeau ulița toată; şi, când venià un 
car, trebuiă să iasă din drum ca să poată 

trece Nică... Când s'a făcut școala, el a adus 
toate bârnele din pădurea de aramă!...“ 

Gheorghiță, pe care niciodată nu-l mai lă- 
saseră să vorbească atâta, simţiă că luase 
stăpânire asupra celorlalți și aproape gâfăiă 
vorbind... Şi deodată, iată că unii izbucnesc 
întrun râs batijocoritor, alții prind să zâm- 
bească îndoielnic, iar alții rotesc ochii ne- 
dumeriți... 

„Ce pădure, mă ţâncăule? 

— Pădurea lui Nică... îngână copilul tur- 
burat, fricos şi cu ochii umezi... Păreă un 
cățeluş încolţit la gard de o haită întreagă. 

— Pădurea de urzici 2...“ 

Băieţii izbucniră întrun râs cu hohote și 
Gheorghiță începi să plângă... 


Soarele se lăsase pe muchea pădurii și 
aprinsese o fereastră dela turnul bisericii... 
Un car cu fân veniă, agale, de cătră capul 
satului și închisese ulița toată. 

Cu câteva scule la umăr, se arătă și Nică 
din ulicioară. Cu pașii lui mărunți și împie- 
decaţi se apropiă de casă... 

Gheorghiţă și alți doi grăbiră înaintea lui: 

„Așa că ai avut pădure de aramă, nene 
Nică ?!... 

— Avut... 

— Ăştia zic că wai avut... 

— Poi dacă sunt proşti!...“ 

În ochii plânşi ai copilului se înstăpâni, 
deodată, seninul biruinței, se întoarse spre 
ceilalți, şi, nu fără sfială, le aruncă, cu glasul 
plâns: „proștilor“!... 

Nică şezii, puţin, pe prispă și-i spuneau 
băieţii ce mai e pe acasă (porumbeii, rân- 
dunicile, Duţu...). 

Duţu îi auzise, tocmai, glasul — și se arată, 
iar, în fereastră... Bătrânul intră după el, iar 
ceilalți se risipiră... 

Umbrele serii se ridicau, din adâncuri, tot 
mai dese şi se risipeau tot mai sus, mânând, 
pe tărie, valurile de lumină spre focul aprins 
în zare, și lăsând, în urmă, stele tot mai 
multe... 

În mijlocul ogrăzii cuprinse de pace, cum- 
păna fântânii se ridică, cum se ridică o mână 
omenească spre nădejdea cea de pe urmă... 
Pe locul șurii, în pământul stătut și îngrăşat 
cu păieturi și gunoiu, creşte porumbul ca 


bradul de înalt şi se vede din toată porum- 
biștea grădinei, ca și când ar fi crescut pe 
un morman de pământ... În ogradă, iarba 
dă năvală, de pretutindeni, spre uşă, și Nică 
și cu băieţii și cu pasările lui n'au mai putut 
s'o birue. Nici un acaret nu mai e, şi numai 
cotineața porumbeilor se ridică pe un stâlp 
geluit de stejar. Găinile dorm pe vreme grea 
în pod, iar acum, în măr, şopotesc între ele... 
* 

Pe la începutul toamnei se lăsă o vreme 
umedă și rece. Nică se trăsese în cămară de 
frica vremii, cum se trage ursul în bârlog, 
când vine iarna — şi nu se mai arătă oa- 
menilor... Simţiă că nu-i e bine... Şi cum, 
întro noapte, îi ardeă trupul greu și-i fierbeă 
sufletul într'ânsul, o clipă nu puteă săadoarmă, 
cu adevărat... Lumina şi întunerecul îi jucau, 
pe rând, înaintea ochilor... Aci se porneau 
svonuri şi glasuri omeneşti, aci cădeă tă- 
cerea, cum se lăsă ea, deodată, după un 
trăsnet înfricoşat... Gheorghiță intră și 
ieşiă, fără treabă; se așeză pe căpătâiul 
unui sicriu, să aștepte... Şi, dela o vreme, 
nu-i mai putu ține seamă. Păreă că ieșise, 
şi se găsiă, totuș, acolo... Și deodată, pe 
locul acela se făcii un înger, apoi, alături, 
altul — şi așa, catapeteasma toată... ȘI, 
cum eră singur în biserică, în strana lui, 
i-a zis îngeru iară: „Acum, hai și tu la noi, 
taică...“ și deodată în altar, glasuri multe 
dădeau răspunsuri la liturghie... Nică s'a 
mirat de asta; a deschis ușa cu îngeri în lă- 
turi, să vadă ce-o fi... — şi ușa l-a scos 
afară!... Clopotele sunau, ca la praznic mare, 
iar pe gard, un cocoș băteă mereu din 
aripi şi scoteă glas de clopote din gură... 
Şi, deodată, dangătul se înnecă în tăcere, iar 
cocoșul se rostogoli la pământ în nesimţire... 
Și eră Gheorghiţă!... 

Când s'a trezit nu-şi mai puteă svântă 
sudoarea de pe frunte; lumina intrase pe 
fereastră şi pătrunsese toate unghiurile că- 
mării. O bucată din cumpăna fântânii se în- 
tindeă mai neagră peste norii plumburii... 
Nică se sculă pe genunchi și-și făcù rugă- 
ciunile de dimineaţă. Apoi, când Veta şi cu 
Duţu i-au adus mâncarea caldă, n'a putut 
să guste nimic — și Duţu a rămas cu el. 
Se uită, acum, lung la Duţu, şi după ce sa 

uitat mai lung la Duţu, s'a ridicat anevoie, 
galben cum eră; i-a cerut ajutor și a tras 
pe mâneci minteanul. Apoi, sprijinindu-şi 
dreapta pe capul ucenicului, așa că i-l cu- 
prindeă tot, au ieșit în tindă... În vreme ce 
Duţu își făcii vânt pe scară, ca o pisică, 
bătrânul, sfârşit, se lăsă rezemat pe fuștel... 
Când, apoi, întrun târziu, s'a arătat deasupra 
chipul îngălbenit şi stors al lui Nică, Duţu 
a împins cearşaful fumegăit deoparte și a 
început să tragă sicriul pe pod dealungul... 
Rândunicile, cari se pregăteau de drum și 
cari se trăseseră, toate, în pod, de ploaie, 
au început să sboare pe deasupra şi să tipe, 
speriate de atâta huruit... La gura podului, 
băiatul a tras un capăt al sicriului la Nică, 
iar de un cap țineă el — și-l coborau așa... 
Bătrânul, vedeă Duţu că eră prea slab ca 
să se poată ține sub atâta greutate și, de 
aceea, Duţu, sus în pod, se lăsase pe ge- 
nunchi şi-l țineă, așa, din câtă putere aveă 

în amândouă mânile... ÎI țineà mai vârtos 
atunci când unchiaşul coboră un fuştel... 
Ca să mute piciorul și să-și ajute cu mâna 
coboriîșul, Nică propteă sicriul de frunte — 
așa cum a văzut Duţu că fac groparii, când 
caută să-și înțepenească bine piciorul... 
Când au ajuns în cămară, Nică a căzut 
sfârșit pe pat — și i-a fost așa de rău, că 
l-a grijit popa și a venit lume multă... După 
prânz, apoi iar s'a întors spre bine, — că i-a 
zis lui Duţu „ucenic“ și „Duţule, drăguțule“. 
Dar, cătră asfinţit, deodată, s'a întristat 
adânc şi a amuţit... Par'că se gândiă ceva. 
Apoi a început să rotească ochii împrejur 
şi, în vreme ce Duţu îi strângeă, tremurând, 
în mână lumânarea, căutătura lui tulbure se 
pironeă nedumerită la Veta, care plânge 
toată... Și s'a stins cu nedumerirea asta 
pe faţă. 
La căpătâiul lui mai veghiaseră toţi îngerii 


de pe ușile altarului... 
Romulus Cioflec. 


EI 


Cronici. 


Artă. 


Octav Băncilă, Marincea Stănescu, Luchian, 
N. Dărăscu şi Mogoș. 


Pentru a doua oară d-l Octav Băncilă părăseşte 
cetatea celui de-a doua capitală a ţării, încumetându-se, 
cu sfiala adevăraţilor artişti, să-şi deschidă la Atheneu 
expoziţia ultimelor lucrări. Întâia oară a fost înconjurat 
de cea mai revoltătoare pasivitate; expoziţiei din urmă 
însă i s'a dat toată atenţia cuvenită. 

Octav Băncilă e un pictor social. Un răsvrătit. Din 
pânzele lui se desprinde atâta ură, atâta revoltă contra 
întocmirilor sociale încât părăseşti expoziţia cu im- 
presia de-a fi asistat la o întrunire de revendicare. 
Înzestrat cu o deosebită putere de observaţie, vrăjinaş 
al neschimbatelor întocmiri sociale, stăpân pe-un colorit 
energic, îndrăzneţ şi dacă adăugăm dragostea ce o are 
faţă de cei obijduiţi, de cei pururea îngenunchiaţi şi 
nedreptăţiţi, socotim că Octav Băncilă eră sortit să se 
izoleze de mulțimea pictorilor de amănunt. Țăranii 
frumoşi, gătiţi în haine de sărbătoare, nu l-au atras, 
dar i-au sfăşiat inima robii pământului străin, flămânzi, 
istoviţi, cu cămaşa sdreanţe și cu ochii încărcaţi de 
revoltă. Țăranii noştri au găsit cel mai bun interpret 
în Octav Băncilă, ţăranii noştri cei de toate zilele, nu 
parodiacii aduși cu sila la diferite sărbători naţionale! 


Cât de dureroasă-i şi cât de bine prinsă tovărăşia 
între țăranul ce duce la gură bucata de mămăligă 
neagră și boii stăpânului, grași și frumoşi, cu care a 
arat ogorul străin, în „Pânea cea de toate zilele“. 
Un tablou plin de adevăr şi de vieaţă e „Propagan- 
distul“ în care a fixat mijlocul de lăţire al răscoa- 
lelor din 1907. Povestea ţăranului fără pământ ne-a 
infăţişat-o în „Pribeagul“ care, obosit de umblat 
după câștig, se odihneşte pe-un pietroi şi are de 
prieteni sapa și traista goală. 

E bine redată desnădejdea şi tristeţa mărită de 
cerul înnorat; de altfe! d-l Băncilă ştie armoniză 
tristeţa modelului cu a naturei precum e în „Senti- 
nela“ şi în „Orbul“. Privind cel mai mare tablou 
expus „Intrunirea“, agitația lucrătorilor fierari te 
cucereşte. Atât de expresiv e lucrătorul în haină al- 
bastră că par'că-l auzi vorbind. Octav Băncilă are şi 
tipuri interesante de evrei. „Predicatorul“, un 
evreu bătrân fe-şi frământă mânile chinuite de pre- 
zicerile cărţii unsuroase, apoi „Tip din laşi“. Uneori 
d-l Băncilă e și poet. „Întoarcerea din pădure“ 
ne-o dovedește. Această pânză n'a fost lucrată în 
atelier căci prea sunt văzute şi observate cele prinse 
în tablou. 

Nu pot trece cu vederea „Portretele de măi- 
cuțe“ şi mai ales „Colț de chilie“ şi „La Ve- 
cerne“, pânze lucrate într'o atmosferă de religiositate, 
de sihăstrie. 


Mit?ang 

Rămânem cu convigerea că Octav Băncilă mai în- 
frânându-şi avântul și stăruind mai mult asupra fie- 
cărei lucrări, ne va da pânze de-o netăgăduită valoare 
artistică, socială şi naţională. 

* 

D-l Marincea Stănescu se afirmă ca un bun 
pictor bisericesc. Specializarea în arta decorativă bi- 
sericească implică muncă istovitoare, şi răbdare multă 
în afară de greutăţile deosebite de tehnică, de com- 
poziţie și colorit. Marincea Stănescu a reuşit să în- 
lăture aceste piedeci după cum ne dovedeşte în schiţele 
decorative ce le expune. Relevăm: „Proiectul Nr. 4“ 
şi „Schiţă de proiect pentru biserica sf.loan 
Botezătorul din Brăâiia“. 

D-nul Marincea Stânescu e şi portretist bun. De- 
prins cu severitatea picturei bisericești, fixează în por- 
tretele d-sale: o expresivitate cucernică, o atmosferă 
religioasă. De aceea „Popa Nae“ e un minunat 
portret, deosebit, ca valoare, de celelalte. 

Relevăm calităţi de compoziţie, reuşim cu mijloace 
puţine să ne dea situaţia unei mulţimi. Avem „In- 
trarea Brigăzei 33 în Plevna“; a prins bine 
mişcarea soldaţilor, a dat vieaţă trupei, în „ansamblu“, 
iar dacă adăugăm nota tristă unei facturi degajate de 
acel surplus discordant, avem „Rezervistul“, ta- 
blou îndueşetor, realist. 

Arhaic în „Boboteaza pe timpul lui Matei 
Basarab“, romantic in „Din basme“, constatăm 
că artistul Marincea Stănescu reușeşte să ne emoţioneze 
şi să ne dea crâmpee din vieaţa adevărată. 

* 

Despre Luchian nu ştii ce să spui: nu poţi vorbi 
nici despre defecte, nici despre calităţi, pentrucă Lu- 
chian reprezintă în artă „adevărul“ care nu e nici 
„mai“ nici „foarte“. Expoziţia lui e o seră: Flori, 
parfum şi lumină! Ce contrast între boala care-l ţine 
robit patului şi între bogăţia de lumină, între vieaţa 
aprinsă, între tinereţa închisă în pânzele expuse! Lu- 
chian e un primitiv. Nu l-a influenţat nici o şcoală, 
nu l-a subjugat nici un curent, nu l-a denaturat nici 
o metodă. A privit, a cercetat, a înţeles, a simţit şi-a 
căutat să deştepte și în noi aceleași credinţe. Florile 
lui Luchian sunt proaspete, sunt abiă rupte din strat, 
ori din ghiocei. 

Ce minunate sunt „Albăstrelele“, „Liliac şi 
garoafe“! cu vopseaua pusă din fugă, să nu piardă 
efectul observat. Peisagele lui Luchian te cuceresc: 
„Lunca dela Poduri“, „Mesteacăni“, „La mar- 
ginea satului“ sunt pânze care ne înfățișează un 
talent adevărat şi de care d-l N. Dărăscu, coexpo- 
zantul d-sale, a căutat să profite. D-1 Dărăscu reuşise 
anul trecut să-și creeze o atmosferă favorabilă graţie 
prietenilor cronicari. A prevăzut „dezastrul“ din anul 
acesta şi-atunci s'a gândit că o expoziţie în tovărăşie 
cu Luchian i-ar fi de folos. 

D-l Dărăscu nu-i pictor; e un desenator, un deco- 
rativ. Ar reuşi perfect în desenul liniar. Te izbeşti în 
toate pânzele”'de influenţe străine. 

Dornic de originalitate, intrebuințează un colorit 
care dă cele mai imposibile etecte. Aquarelele sunt 

desenate corect, sunt frumoase, încântă ochii și — atât. 

Are totuş câteva „Efecte de noapte“ interesante. 
D-1 Dărăscu ar puteă să dea lucrări de valoare. 

Începutul I-a făcut cu „Interior de fierărie“. 
Aşteptăm urmarea... 


D-l Petrescu-Mogoş expune peste 70 de por- 
trete fără expresie, întrebuințând vopseaua lucioasă, 
dând tuturor pânzelor o înfățișare unsuroasă. De altfel 
d-i Mogcş pare că nici mare pretenţii de artă. Un 
diletant care când e plictisit face exerciţii de desemn, 
de coloraţie... Altfel nu înțelegem de ce a expus 
atâtea „capete de artişti“; în copii, cari mar trebui 
arătate publicului. Dacă ar îndreptă „picioarele“ po- 
porenilor din „O procesiune“, ne-ar da totuş un 


tablou meritos. 
D. lov. 


Literatură. 


Cătră d-l G. Galaction. 


Răspunsul şi sfaturile d-tale, publicate într'un număr 
din „Flacăra“ m'au mirat. Se pare că socoteşti pe 
tinerii noştri, cari vor să facă literatură încă... în 
vârsta teologică. Altfel, mai riscă să dai sfaturi pe 
care, în ţara noastră, nu se înjosește nimeni să le ia 
în seamă. Am auzit odată pe un tânăr (modernisto- 
simbolist), care scrie, adeseori și la „Flacăra“, ală- 
turi de d-ta, spunând că „unui om cult ar trebui 
să-i fie ruşine să spună, că Eminescu a fost un poet 
mare“. Și snobismul acesta de atot ştiinţă, de su- 
praomenească înţelegere, bântue cu furie tineretul 
nostru. Ca să dai sfaturi unor astfel de oameni tre- 
buie să ai un curaj extraordinar şi... mult timp de 
pierdut de-a surda. 

E foarte adevărat, că vieaţa pe care o duc scriitorii 
români nu e de invidiat. Lucrul acesta, însă, cred că 
e departe de a determină pe un talent puternic să-și 
spânzure lira și să se facă... agent de schimb, ori 
agent electoral. Cine vrea să fie scriitor mare să 
însemneze nimic, chiar dacă o critică destrăbălată il 
va încărcă de cele mai bogate epitete, din câte se 
pot găsi în dicţionarul limbii române. Eu cred că e 
altceva în sufletul unui scriitor adevărat şi acest „ceva“ 
vrea să se exteriorizeze, cere o formă, o vieaţă pro- 
prie. Această putere — să-i zic dumnezeiască, pentru 
a-ţi face pe plac — mână pe scriitor, ca o poruncă 
neindurată, ca acel „mergi“ brutal, pe care jidovul 
biblic l-a strigat lui Isus, când acesta căzuse sub greu- 
tatea crucii. Pe căile unde pândeşte cea mai grozavă 
mizerie, pe drumurile umilinţei, în tovărăşia durerii, 
au mers aproape toţi scriitorii mari ai lumii cătră porţile 
eternității. Și, curios lucru, se pare că nu numai în 
lumea oamenilor, cei aleşi să cânte sunt lipsiţi de 
preocupările unei vieţi de tihnă şi îndopare, mau simţul 
conservării atât de desvoltat ca fiinţele de rând. lacă, 
am sub ochi cartea de curând publicată a unui mare 

naturalist englez. Acest învăţat demonstrează că pa- 
șerile cântătoare mau instinctul de conservare aşa de 
desvoltat ca celelalte sburătoare. Multe din ele când 
cântă stau cu ochii pierduţi in zare, ca şi când ar 
urmări o viziune ciudată. Altele inchid ochii şi, în 
bătaia razelor soarelui, ciripesc fără a se preocupă 
de ce e în jurul lor. Bine înţeles că ereţii şi alţi duş- 
mani ai lor le prind foarte uşor. De aceea, observă 
naturalistul, numărul paserilor cântătoare e redus şi 
scade din ce în ce. 

lacă de ce cred eu că cine muncește să ajungă 
scriitor, când nu e mânat terorizat de cineva care-i 
stăpâneşte „eul“ poate să ajungă un meșşteşugar în 
ale scrisului iar nu un scriitor mare. El poate obţine 
succese mari chiar dar opera lui nu va trâl poate nici 
cât autorul. Desigur că trebuie să-ţi aduci aminte mai 
bine decât mine de un antagonist al d-lui Vlahuţă. 
El eră socotit de mulţi — pe acele vremuri — superior 
poetului venerat azi. Îl chemă 1. N. Roman şi scriă 
versuri de o corectitudine exasperantă, de o muzica- 
litate ucigașă... dar de o dureroasă uscăciune. Aveă 
succese totuş. Ce l-a făcut sā se lase de poezie? 
Poate că l-a făcut cineva atent — cum atragi d-ta 
atenţia tânărului căruia îi dai sfaturi — că vieaţa scrii- 
torilor e un şir de mizerii. Și acum se va fi odihnind, 
cu parale la chimir, pe vrun scaun prezidenţial, la 
vreo bancă, dacă nu-l va fi adăpostind Senatul, ori 
Camera în sânul ei. Exemple de acestea aş puteă 
aduce cu miile. Dar poate vei zice că eu cred încă 
în „teoria ideilor înnăscute“ a celor vechi, sau poate 
sunt un „cartesian“ din cei care erau aproape să creadă 
că doi şi cu doi fac patru, nu din alte motive, ci numai 
pentrucă ... aşa vrea Dumnezeu. N'aşi crede în „ideile 
înnăscute“ măcar și numai pentru faptul că trăesc în 
țara lui Locke, distrugătorul lor. Cred însă că un 
scriitor, înainte de toate, e un ales căruia i se incre- 
dințează o misiune. Burns spune că „a fost găsit 
de muză la coarnele plugului și că i-a poruncit să 
cânte“. Și cine are o astfel de poruncă, o va îndeplini, 
chiar de va ști ce mizerii îl aşteaptă. 

De o bucată de vreme se scrie în publicistica română 
foarte muite despre mizeria literaţilor. Se vorbește atât 
de mult de lucrul acesta, — încât unii au ajuns să 
creadă că Eminescu a fost cel mai nefericit poet, 
pentrucă ma avut ce mâncă. Nu vorbesc de o anumită 
tagmă de scriitori, care ne asurzesc cu foamea lui 
Eminescu în preajma lui | April şi nici de acei care 
îmbrăcaţi după ultima modă, dar desbrăcaţi de orice 
talent şi ruşine trăesc de pe spatele literaturii. 

În străinătate, cum zici d-ta, scriitorii se pot im- 
bogăţi din scrisul lor. Secăturile şi contrabandiştii li- 
terari însă nu pot ajunge să trăiască binişor, ca la 
noi. lacă, în Londra, văd adesea poeţi care scriu versuri 
corecte, sunătoare pe care le declamă prin parcuri şi 
în acelaş timp fac și pe negustorii ambulanți, vânzând 
mărunţișuri. 

Astfel de versuri, la noi, ar puteă fi publicate de 
oricare revistă, iar autorul s'ar plânge, împreună cu 
d-ta, împotriva mizeriei scriitorilor. Dar, indulgență; 
noi suntem un popor prea tânăr. 


Dar mai spui d-ta că mulţi dintre scriitorii noştri 
îşi termină cariera în politică. Fără îndoială că într'o 
societate care aşteaptă orice dela politică, într'o ţară 
unde toată lumea, de ambele sexe şi de toate vârstele 
îşi întemeiază nădejdea fericirii pământeşti, numai pe 
politică, e natural ca și unele talente adevărate să fie 
luate de apele politice. Când, încă din clasele primare, 
vedeam că, odată cu schimbarea partidului se schimbă 
și directorul şcoalei tale, că după cum ministrul şi 
subalternii lui aveau gusturi mai rafinate, ori mai 
boccii, tot astfel și inspectoarele erau mai nostime, 
ori mai butucănoase, de, nu se poate să nu faci și 
tu politică. Și, pe urmă, de ce să nu fim sinceri? 
Oare Caragiale, de-ar fi făcut politică mai din vreme, 
mar fi ajuns și el membru al Academiei, înainte de 
a ajunge la Belu? Ori d-l Viahuţă şi d-l Coşbuc mau 
meritat ei, încă de mult, un loc între numuritori, sau 
cel puţin un loc în fruntea unei instituţii oarecare? 
Ce vrei însă? Partidele nu se preocupă decât de acei 
care le aduc foloase mai apreciabile, în ceeace pri- 
veşte venirea la putere. 

Dar literariceştile treburi sunt aşa de ciudate în 
țara noastră, încât ar fi să lungesc prea mult această 
scrisoare. Să vremuiască vremea peste toate și să le 
rânduiască după însemnătatea lor. Cât pentru acei 
cari necinstesc literatura cu ambițiile ior deşarte, 
imitând şi „şterpelind“ de-adreptul din literaturile 
străine, vor vedeă odată că trebuie să se lase de 
această meserie și oflând pocăiţi le-ar sta bine să 
repete versurile lui Shelley: 


„One word is too often profaned 
For me to profane it...“ 


Cu toată cinstea 


[=] 


D. N. Ciotori. 


Vieața culturală. 


Serbările „Junimei“ din Cernăuţi. 


În zilele de 16 şi 17 Decemvrie 1913 a serbat soc. 
academică „Junimea“ din Cernăuţi un întreit jubileu, 
și anume aniversarea a 70 a vieţii M. S. Reginei 
Carmen Sylva, jubileul de 35 ani de existenţă a 
„Junimei“ şi jubileul de 25 ani de activitate artistică 
a d-lui Dr. Grigore cav. de Pantasi. 

Serbările au decurs cu o splendoare şi demnitate 
rară, și prin înălțimea artistică la care au fost ţinute 
cât şi prin înălţarea sufletească pe care au produs-o, 
au devenit un adevărat triumf românesc şi un omagiu 
nobil pentru cei sărbătoriţi. 

S'au reprezentat piesele: 

1. „Muzica înalță sufletul“, meio-dramă de Grigore 
Pantasi, cuvintele de Carmen Sylva, traduse de O. 
Iosif, muzica de I. Bayer. 

Întreagă piesa e ţinută în stil clasic grecesc și redă 
în stilizare şi patos anţic un șimbolism ideal şi înăl- 

țător, acompaniat cu adâncă psihologie de admirabila 
muzică a lui Bayer. Idea piesei este următoarea: Chi- 
nuit de suferinţă şi griji, de patimi şi durere, rătă- 
ceşte „Sufletul“ pe pământ şi se cufundă în întune- 
cimea desperării. Deodată scânteiază o rază de lumină 
prin întunerec! Armonii îndepărtate răsună. Se apropie 
„Muzica“. Puterea tonurilor aduce în vieaţa de toate 
zilele credinţă, pace, vis şi smulge adesea „Sufletul“ 
din intunecimea desperării. Corul dătător de pace al 
tonurilor se apropie plutind şi speranţă nouă, inălţare 
cuprinde „Sufletul“, care întinde mâna spre strunele 
lirei, cuprins de dorul să imbrace durerea sa în cântec, 
să se mântuiască şi să se regăsească în jalea sa şi 
prin puterea muzicei s'ajungă iarăş la lumină. Fum 
de tămâie se înalță de pe altar, ceata tinerilor Greci 
se mişcă in ritmic dans, preotul rosteşte cătră liră 
un imn de slavă şi sub farmecul tonurilor, cu lira în 
mâni, „Sufletul“ se întoarce voios cu luntrea în noua 
călătorie spre valea vieţii. 

Punerea in scenă şi studiarea a condus-o d-l Dr. 
Pantasi în persoană şi cu energia şi priceperea sa cu- 
noscută, cu entuziasmul său viu de artist a potenţat 
calităţile de joc scenic și dramatic a fiecăruia din di- 
letanţi până la un maxim străin de orice diletantism 
şi astfel interpreţii roturilor principale, d-şoara Rica 
Maghior (sufletul), d-şoara Maria Tăuber (mu- 
zica) şi d-l Aurei Stefanelli (preotul grec), au dat 
în rolurile acestea creaţiuni demne de toată lauda. 

Apoi s'a reprezentat: 

2. „Cântecul neamului“ poemă feerică naţională, 
cu un prolog, 10 tablouri vivante şi o apoteoză, de 
Dr. Grigore de Pantasi, tradusă de Aurel Ste- 
fanelli. 

Muzica compilată şi parte compusă de V. Kostelecki. 

Piesa aceasta, un adevărat mărgăritar de feerie ro- 
mânească ar merită să fie reprezentată în fiecare col- 
țişor locuit de Români. 

Conţinutul. Prin meleagurile patriei rătăceşte 
„Națiunea“, jalea ei străbate peste văi și dealuri, 
timpurile de vitejie de mult au dispărut, şirurile ei 
se răresc, ţăranul cinstitul muncitor, este bătut în 
goana după avuţii şi aur, un neam străin o înconjoară, 
îi înstrăinează limba și conștiința. Atunci se apropie 
„Cântecul“ un credincios prietin din vremuri vechi. 
În bucurii şi suferinţe, în ceasuri grele, la veselie şi 
la joc „Cântul“ cu armonia sa mângăie şi veseleşte 
şi pururi rămâne credincios poporului său. Din cântec 
să soarbă acum națiunea putere nouă, nouă ființă şi 
noui învingeri. În jur începe acum răsunet frumos şi 
jale de cântec şi în faţa desnădăjduitei Națiuni vră- 
jeşte „Cântul“ scene din vieața poporului (tablouri 
vivante) în cari Națiunea cunoaşte puterea cântecului 
în vieaţa poporului şi treptat ea se reculege câştigând 
prin „Cânt“ noui puteri de rezistenţă şi de luptă. 

Piesa și entuziasmul general culminează în „Cân- 
tecul tricolorului“, care formează Apoteoza 
feeriei. 

„Națiunea“ a fost jucată de d-șoara Maria 
Tăuber cu adâncă pricepere psihologică şi cu mult 
șufjet și entuziasm românesc, iar „Cântul“ a fost 


jucat de d-l Traian Popovici cu accente vii și 
adevărate. 

Tablourile vivante cu toată desvoltarea lor drama- 
tică, cu bogăţia de lumină, forme și mişcări, au pro- 
vocat în repeţite rânduri aplauze entuziaste, iar dansul 
călușerilor, condus de d-l Dr. D. Marmeliuc ca vătav 
a trebuit repeţit. 

Autorul, Dr. Pantasi a fost chemat în repeţite rån- 
duri la rampă şi preşedintele Junimei, d-! Galliu adre- 
sându-i felicitări la jubileul său de 25 de ani de ac- 
tivitate artistică şi mulțumite pentru cooperarea sa la 
aceste serbări, i-a predat pe scenă diploma de membru 
onorar al Junimei şi un preţios dar în amintirea 
înălţătoarelor clipe pe cari le-a procurat prin arta sa 
Românilor din Bucovina. Conducerea scenică a fee- 
riilor a avut-o d-l A. Stefanelli, iar conducerea or- 
chestrei militare d-l prof. Amuliu Liteanu. 

Sala teatrului a fost in amândouă zilele plină şi la 
reprezentaţia întâia au fost de față: Preşedintele ţării, 
contele Meran, Excelenţa Sa Mitropolitul Vladimir, 
mareşalul ţării, vice-primarul oraşului, deputaţii ro- 
mâni, universitatea reprezentată prin mulţi profesori 
români şi străini, reprezentanţii clerului, ai boerimei, 
ai presei şi un numeros public românesc din toate 
straturile sociale. 

În seara de 17 Decemvrie „Junimea“ şi-a serbat 
comersul său festiv pentru al 35-lea an de existenţă, 
dela care s'a trimis reginei poete Carmen Sylva o 
telegramă de omagiu şi veneraţiune. 


[n] 


A. Nour. 


Educaţie, Şcoală. 


Stări şcolare ruşinoase. 


— „Hodăieşii“ din Turda. — Peste 300 de copii fără 
şcoală. — 


Deşi statele înseamnă astăzi XX de veacuri de 
muncă şi luptă neîncetată pentru îmblânzirea mora- 
vurilor și înălțarea sufletelor spre idealul desăvârșirii, 
se mai găsesc totuș şi astfel de colțuri, în cari razele 
culturii mau putut pătrunde. Din nenorocire Ungaria 
serveşte multe exemple în privinţa aceasta. Noi cu- 
noaştem numeroase comune, în cari astăzi nu se ur- 
mează nici un învățământ, aşa încât locuitorii lor 
sunt expuşi robiei sufleteşti în cea mai tristă 
accepţie a cuvântului. In astfel de comune demorali- 
zarea şi sălbătăcirea se încuibă c'o repeziciune uimi- 
toare, primejduind totul ce s'a făcut pentru progresul 
culturali şi moral al locuitorilor. Această operă de- 
structivă a fost promovată adeseori chiar din partea 
administraţiei. In Apus o astfel de afirmaţie ar fi nu 
numai paradoxală ci deadreptul absurdă, la noi însă 
ea constitue o realitate şi încă una cât se poate 
de crudă. Lex Apponyi a făcut adevărate ravagii 
pe terenul învățământului, nimicind fără cruţare mo- 

destele şcoale răspânditoare de cultură. Astfel multe 
comune au fost lipsite de școale pe motiv, că localul 
nu „corespunde“ cerinţelor legii. În aceeaş vreme 
administraţia, care a distrus, aveă şi datoria să inlo- 
cuiască cu ceva pozitiv, deci cu altă şcoală mai bună 
pe a noastră. N'a făcut-o. Sau că nu puteă sau că 
„inalte interese de stat“ cereau ca şcoala să nu fie. 
Așa se întâmplă, că astăzi o serie de sate mau nici 
un fel de şcoală, ci trăesc într'o complectă întunecime 
culturală. O adevărată tragedie a zilelor noa- 
stre, care sguduie şi revoltă. lată un caz, care ilu- 
strează cum nu se poate mai cvident stările cultu- 
rale din ţara aceasta. 

Marii proprietari din Turda, cari fireşte sunt toţi 
Unguri, cerând comasarea hotarului, au obţinut „ta- 
bilele“ lor departe de oraş. Fiind astfel contactul mai 
anevoios cu orașul, de unde aveau să angajeze lu- 
crătorii, ca să iasă din acest impas, au făcut pe tabia 
lor câte-o căsuţă numită „hodaie“, apoi grajduri şi 
alte dependențe. „Aici — povesteşte martorul ocular 
-— își ţin uneltele de lucru și vitele, iar pentru în- 
grijirea lor au cuprins câte un servitor sau doi, care 
se numeşte „hodăieş“. Aceşti hodăieși, în depărtare de 
10—35 km de Turda, trăesc izolaţi de lume, ajungând 
în contact cu oameni numai Sâmbăta, când vin ia târgul 
de săptămână la Turda, pentru a referă apoi şi stă- 
pânului despre sporul săptămânei şi să iee poruncile 
pentru săptămâna următoare. Aceşti hodăieși izolaţi 
au foarte mulți copii, fiecare are cel puţin 6—7 copii, 
dar sunt şi astfel de familii unde se găsesc câte 12-14 
copii la o casă. Aceşti copii sunt aproape sălbatici. 
Preotul istoriseşte că acum 6—7 ani, când a mers mai 
întâi pe la „hodăi“ a găsit foarte mulţi băieţi, cari 
mau văzut încă oameni cu haine „nemţeşti“ şi când 
s'a apropiat de ei au rupt-o la fugă strigând 
în gura mare că vine „dracu“. Acum Sau mai 
obicinuit cu el, dar şi azi sunt foarte dese cazurile, 
când băieţii se ascund de preot. Nu ştiu aceşti copii 
disciplină, n'au nici un respect şi nici o creştere. 
Părinţii lor, fiind oameni săraci, lipsiți de carte şi 
istoviţi de munca zilei, n'au timp să se ocupe de ei. 
Nu ştiu aceşti copii rugăciunile, ba sunt foarte mulţi 
cari nici cruce nu ştiu să-și facă. Sa întâm- 
plat adeseori, că văzând băieţii pe preot intrând în casă, 
s'au ascuns cu toţii de frică în cuptorul de 
pâne. Observând că părinţii lor îi sărută mâna cu 
respect și că vorbeşte cu ei românește, işi scoteau 
curioşi din cuptor nasul afumat şi numai cu ademe- 
niri, cu bani sclipitori, cu turte sau cu alte lucruri îi 
puteă scoate din cuptor. 

Cu astfel de ocaziuni le mai arată preotul şi can- 
torul cum să-şi facă cruce şi îi învaţă elementele de 
credinţă. 

Dar toate acestea se întâmplă numai odată sau de 
două ori pe an. La biserică și la şcoală nu pot veni 
pentrucă e foarte departe; deci rămân bieţii sălbatici, 
de ţi-e mai mare rușinea, când se prezintă ca mar- 
tori sau acuzaţi pe la judecătorii sau pe la alte oficii 
publice şi nu ştiu cum îi chiamă, nu ştiu ce etate au, 
nici de unde sunt, nici cine le este „stăpân.“ 


Cetind această poveste jalnică, îţi stă mintea în loc. 
Se poate oare să mai dăinuiască și astăzi astfel de 
stări, se vor întrebă atâţia cetitori cu îndoiala în su- 
flet? Aceasta ar fi o curată stare de barbarie, de săl- 
bătăcie infiorătoare. Le răspundem: da, e realitatea 
însăş, ca un strajnic document al zilelor noastre. 
Și gândiţi-vă că 1171 (una mie o sută şaptezeci şi 
unul) de suflete românești sunt osândite să geamă 
sub greutatea acestui intunerec ucigător, dintre cari 
338 sunt copii între 6—15 ani, deci obligaţi la şcoală. 
Gândiţi-vă că nici unul din ei ma văzut şcoală, nici 
învăţător, toţi sunt analfabeți împreună cu părinţii 
lor. Lipsiţi cu desăvârşire de orice educaţie, ei cresc 
fără să ştie cine sunt, de unde vin şi unde se duc. 
Un traiu de dobitoace. Câtă tragedie cuprinde această 
icoană! Ea trebuie înlăturată cât mai curând, pen- 
trucă orice întârziere, orice amânare înseamnă un 
păcat nu numai naţional dar şi creştinesc. După cât ştiu 
s'au făcut încercări în trecut de-a împărtăşi pe „ho- 
dăieşi“ de binefacerile şcolii şi anume prin fostul pre- 
ședinte al partidului naţional, regretatul Dr. loan 
Raţiu şi prin decedatul advocat Dr. A. Pătăceanu. 
Dar incercările lor s'au izbit de indiferența acelora, 
cari erau chemaţi să sprijinească acţiunea de sal- 
vare. 

Astăzi nu-și mai bate nime capul cu această pro- 
blemă de cea mai mare importanță naţională. Noi 
avem azi în Turda atâţia intelectuali: protopopi, ad- 
advocaţi, funcţionari de toate nuanțele, avem bănci, 
cari pot sprijini orice muncă culturală îndreptată în 
folosul celor mulţi. Toţi aceştia au datoria de a se 
preocupă de această chestiune însemnată, căutând so- 
luţiile cari să scoată din întunerecul înăbuşitor miile 
de suflete româneşti. Regretatul Dr. loan Raţiu plă- 
nuiă un internat în Turda pentru copiii „hodăieşilor“, 
astăzi un nepot al d-sale stăruie măcar pentru o can- 
tină şcolară. E adevărat că în prima linie ar fi datori 
„proprietarii unguri“ — pe a căror moşie asudă 
bieţii „hodăieşi“ — să le ridice şcoli. Aceştia însă 
wo fac, fiindcă nu e deloc în interesul lor ca şi aceste 
fiinţe cari sunt oameni să se lumineze. Sau dacă ar 
fi inclinaţi spre aşa ceva, le-ar da o şcoală ungurească, 
care ar însemnă otravă și peire. Pe de altă parte nici 
statul nu Sar angajă la zidirea unei şcoli pe o pro- 
prietate privată. El are atâtea îndatoriri față de co- 
mune compacte, unde de zeci de ani nu-i instrucţie. 
In consecință se confirmă din nou adevărul: prin 
noi înşine. 

Știu în Turda pe d-l advocat Dr. Valer Moldovan, 
om cu bune sentimente şi insufleţit pentru chestiunile 
obşteşti. D-sa cheltueşte multă energie și pe tărâmul 
presei, scriind fără oboseală despre diferite probleme 
româneşți. lată acum un subiect potrivit, care merită 
să fie cunoscut şi discutat. Făcând propagandă stă- 
ruitoare pentru această problemă şi mai ales lup- 
tând pentru deslegarea ei practică, d-sa ar dovedi 
în adevăr care este chemarea fruntașilor noştri şi 
cum trebuie să și-o îndeplinească. Apelăm deci nu 
numai la d-sa ci la toţi fruntașii noştri din Turda, 
să-și facă o chestie de scrupuloasă conștiință din 

mântuirea miilor de „hodăieşi“, creind pentru ace- 
ştia condiţiile unei vieţi de oameni după chipul şi 
asemănarea lui D-zeu. Căci barbaria de astăzi e o 
ruşine și o crimă naţională. 


[=] 


Dr. M. Crăiniceanu. 


Însemnări. 


Succesul unei românce. Revista „Femina“ din 
Paris a publicat concurs pentru o poemă despre mare. 
Laureata a fost d-șoara de Costa, iar d-şoara Alice 
Orient (colaboratoarea noastră Alice Călugăru) a ob- 
ținut medalia de aur cu următoarea poezie: 


Les Perles. 


Jette-moi, sombre mer atticdie et qui dors, 
Tes violettes sur le sable... 

Jette-moi les subtils atomes de ton or 
Perdu dans tes flots innombrables. 


Et parmi les milliers de conques qui se brisent 
Et dont Pâtre frêle se meurt, 

Surprends mon cœur, ô mer, avec tes perles grises 
Et leur ruisselante splendeur. 


Etquand le flux comme un reptile dans le sable 
Rampe un instant et disparait 

Avec la mâme promptitude insaisissable 
Mon espoir se mue en regret 


Jusqwă ce que mon souffle et mon effort se brisent 
Je prolongerais mes tourments 

Parmi les sables traitres ou le pas s'enlise, 
Et parmi les rocs dâchirants, 


Et quand je reviendrais, les mains humides, pleines 
De conques riches, sombre mer, 

Je te rejetterais comme un manteau qui traîne 
Sur le sol ses plis bleus et verts... 


Mais je convoite en vain ton trésor somptueux, 
Car la vague souple déferle 

Et l'écume se desagrege peu à peu, 
Mais ne m'apporte aucune perle, 


Et sur la grève jaune où les mouettes se mouillent 
Les aites, je suis comme au seuil 

Inaccessible d'un royaume où s'agenouilient 
Ma convoitise et mon orgueil. 


De tes colliers perdus, nul ne resplendira 
D'une ligne limpide et molle 

A ma gorge! — Du moins puisse leur doux éclat 
Suggérer en moi des paroles, 


a 


Qui saisissent en vers, 6 mer, les perles rares 
Eparses au fond de tes eaux, 
Pour qu'au reflet d'un pur miroir ce chant me pare 
De Pillusion d'un joyau. 
loy Alice Orient. 
Trimitem felicitările noastre apreciatei noastre co- 
laboratoare. 3g 


t Paul Heyse. Bătrânul poet al poporului german 
s'a stins, la vârsta de 84 de ani. Creaţiunea lui artistică 
atât de bogată va rămâneă în literatura germană. P. 
Heyse a fost protejat în tinereţă de Geibel, care a 
spus regelui Bavariei: „eu sunt soarele care apune, 
iar Heyse e soarele care răsare“. Ocrotit în Miinchen, 
fiul filologuiui Heyse şi al ovreicei lulia Solomon, din 
Berlin, a trăit o vieaţă închinată numai frumosului. 
A scris poezii, nuvele, romane şi drame, cari s'au 
publicat în zeci de volume. Din bogata-i activitate 
vor rămâneă nuvelele sale, în care a fost un adevărat 
maiestru. După Kelier « cel mai mare novelist al 
poporului german. Cele mai vestite dintre ele sunt: 
„L'Arrabiata“ şi „Mădchen von Treppi“. 

În vieaţă a fost sărbătorit, dar şi aspru criticat. A 
fost o figură culturală complexă, fără să fie o perso- 
nalitate, care să lase în urma lui influinţe. Un talent 
sârguincios și un admirator al frumosului nu puteă 
da mai mult culturii germane. Heyse e un uriaș 
al voinţei şi al artei intelectualizate. Moștenirea lui 
literară va cuprinde câteva volume de o valoare du- 


rabilă. 
z 


O universitate populară la Craiova. Vechiul oraș 
oltean are specialitatea începuturilor frumoase. Fiind 
însă un oraş prea românesc, începuturile rămân doar 
în această fasă, ştiindu-se proverbul că „Românului 
îi vine greu până să se apuce de un lucru, că de lăsat 
se iasă ușor.“ Am văzut acolo punându-se la cale 
atâtea lucruri frumoase, dar aşa de efemere; am văzut 
oameni entuziasmându-se până să leşine, ca şi Grecii 
cari cădeau pe străzi, beţi de entusiasmul dinaintea 
Domokosului. Dar eră să uit că acum suntem prietini 
şi rude cu Elinii... Eră, la Craiova, un Cerc cul- 
tural, o minunată instituţie care, pe lângă că dădea 
cunoștinţi prin conferințele lui, strângeă relaţiile dintre 
îngrozitor de puţinii oameni de bine şi iubitorii de 
cultură pe care îi are marele oraş oltean. Cercul acesta 
dădeă şi audiții muzicale şi mici petreceri distractive 
şi, minune, nu permiteă jocul de cărţi. Nu mai e nevoe 
să spun că la inceput a mers admirabil şi că acum e 
în... lumea umbrelor. Publicaţiile Craiovei... eră să 
uit că aceasta e o chestiune de care nu-mi pot în- 
gădui să vorbesc. Universitatea populară de azi e 
pusă la cale de un grup de profesori, împreună cu 
d-l A. Bărbulescu, directorul liceului care face toate 
sforțările să aducă bună înţelegere între profesorii şi 
colegii d-sale. Lipsesc de pe lista conferenţiarilor unii 
dintre profesorii locali, cari s'au plâns de nenumărate 
ori că la Craiova nu se lucrează pe terenul cultural 
atâta cât ar trebui. Nu înţelegem această luptă dela 
o datorie. 

Societatea de acolo nu sufere de o saturație de 
cultură și o încercare de a aruncă lumină în conştiinţe 
trebuie sprijinită, măcar de cei cari au datoria s'o 


sprijinească. (D. N. C.) se 


Institut de studii sudost-europene. După triumful 
României in Balcani, învățații din Bucureşti au iniţiat 
înfiinţarea unui institut, menit să aducă cele mai bune 
servicii ştiinţei. D-nii N. lorga, G. Murgoci şi V.Pârvan 
au înfiinţat institutul de studii sudost-europene, prin 
următoarele dispoziţii: 

„]. Se întemeiază un Institut liber de studii şi cer- 
cetări privitoare la Europa sud-ostică, numit Institul 
de studii sudost-europene. 

2. Scopul său este să provoace şi să îndrumeze, 
să ajute şi să organizeze cercetările științifice privi- 
toare la toate țerile și naţiunile din regiunea carpatică 
şi balcanică și în genere din Sudostul Europei şi re- 
giunile limitrofe, ţinând seamă şi de tradiţiile vechi şi 
interesele actuale româneşti. 

3. Se va avea în vedere ca activitatea Institutului 
să fie şi spre ajutorul şi pregătirea practică a acelora 
cari tind a reprezentă România şi interesele româneşti 
în Orient ca atașați militari, diplomaţi, consuli, însăr- 
cinaţi de afaceri, ataşaţi comerciali, în genere a tuturora 
cari vor aveă să fie ocupați în aceste părţi, şi mai ales 
în Peninsula Balcanică. 

4. Activitatea Institutului se va compune: a) din 
cursuri şi conferinţe asupra geografiei, etnografiei, 
istoriei, literaturii şi folklorului acestei regiuni; b) din 
cursuri şi predarea practică a limbilor orientale (bul- 
gară, sârbă. greacă, albaneză, turcă, maghiară, etc.); 
c) din lucrări speciale urmărite in seminarii sau pe 
teren; d) din exerciţii științifice şi misiuni speciale 
organizate şi ajutate de cătră Institut, publicându-se 
rezultatele studiilor întrun anuar și in eventuale 
monografii. 

5. Personalul va fi compus din profesori şi lectori, 
plătiţi eventual din taxele ascultătorilor şi din darurile 
și subvenţiile ce se vor da acestui Institut. Pentru 
anumite chestiuni şi lucrări se poate face apel la pro- 
fesori şi savanţi români şi străini spre a ţinea confe- 
rințe în Institut. 

6. Institutul va fi condus provizoriu de un Consiliu 
format de iniţiatorii aici subsemnaţi, iar după intreaga 
lui organizare de un director ales pe trei ani de câtră 
Consiliul profesoral. 

7. Nici o condiţiune nu se cere pentru înscrierea 
la cursurile şi lucrările Institutului; se vor liberă însă 
certificate anuale de ascultarea cursurilor şi de lu- 
crările făcute. 

S. Institutul îşi va începe activitatea la 1 Ianuarie 1914. 
potrivit cu un regulament special. (N. Iorga, G. Mur- 
goci, V. Pârvan.)* 

Institutul şi-a început activitatea. Îi urăm roade îm- 
belşugate. g 


„Viitorism“. „Flacăra“ publică — la 5 Martie — 
o poezie întitulată „Spleen“. Autorul, după ce se plimbă 
prin „Vid“ şi ne face să ne plimbăm și noi ochii pe 
şase strofe în care e un „Vid“ de idei, ne spune, la 

urmă, că se va duce... întrun loc unde se cumpără 
iubirea. Puținică pudoare mar strică, tinere Mircea 
Rădulescu. Dar tot în „Flacăra“ am cetit o poezie a 
d-lui Tutoveanu care, după ce-și duceă iubita în pă- 
dure, o sărută, o îmbrăţişă, ne puneă pe noi, cetitorii, 
într'o delicată situaţie. Şi ca o... afinitate efectivă 
între doi autori, alături de poezia d-lui T., d-i I. M. 
Chiriţescu ne istoriseă cum o femeie îşi înșelă băr- 
batul pe unde puteă, ba chiar şi în tren şi termină 
povestirea cu o aluzie de învinuiri ia adresa bărba- 
tului păcălit, — o trivialitate care desigur că atinge 
culmile cele mai înalte ale artei: „dacă lași oala de- 
stupată cad gunoaie în ea“. Semnalăm lucrurile acestea 
— cerând scuze cetitorilor noştri — căci ni se pare 
că suntem în preajma manifestării în literatura noastră 
a celui mai autentic curent „futurist“. (A.) 
38 

Nebunia şovinismului. Cea mai mare şi cea mai 
fatală nenorocire a unui popor e lipsa simțului de 
realitate şi de dreptate. Sentimentul naţional exagerat, 
orbit de nebunia şovinismului, e poate mai primejdios 
pentru existenţa unui popor, decât inconştienţa naţio- 
nală. Toate popoarele, cari pătimesc de această boală 
rămân înfrânte şi pedepsite de legea morală a vieţii. 
Cea mai proaspătă pildă ni-au dat-o Bulgarii, pe cari 
poate numai publiciştii Unguri îi întrec în grandomanie. 
Ziarele din Budapesta ţipă împotriva Românilor, in- 
jurândui-i și ameninţându-i. Noi cetim svârcolirile 
presei ungurești — şi zâmbim, căci nu ni-e teamă 
nici de vitejia lor şi nici de fortificațiile, în cari vreau 
să ne închidă. Îi compâtimim că şi-au clădit state 
unitare şi palate imperialiste, cari acum încep să troz- 
nească din încheieturi. Suntem noi de vină, dacă greu- 
ruşii şovinismului au înnebunit, prin presă, un popor 
întreg? Să nu uite confrații unguri, vorba românească: 
de ce ţi-e frică nu prea scapi. 

z 


Ungurii la Petersburg. Ce interesante sunt svår- 
colirile politicianilor unguri pentru mântuirea satrapiei, 
cu care S'au dedat atâta vreme. Când văd că visurile 
lor de preamărire se fac puzderii, îşi pierd cumpătul 
şi se pretează la adevărate tradări. Ori ce însemnează 
proiectata călătorie a deputaţilor kossuthiști la Peters- 
burg? Trebuie să i se spună pe nume: Trădare 
faţă de monarhie şi faţă de tripla alianţă! 
Cine pregăteşte deci prăbușirea acestei monarhii, noi 
Românii, pe cari presa lor ne insultă zilnic sau ei, 
mercenarii convingerilor şi sentimentelor? Groapa 
acestei monarhii o sapă kuruczii, kossuthiştii şi toţi 
aventurierii ce nu sunt capabili de formele civilizate 
ale organizaţiei de stat. Ceice băteau din pinteni şi 
suflau trâmbițele în parlament, acum se pregătesc 
pentru a cere protecţia cnutei ruseşti asupra destinelor 
acestei țări, adusă la ruină de păcatele lor de veacuri. 

Vor aveă oare parte de protecţia ce-o cer? 


% 
„Se face ziuă“. Piesa într'un act a iubitului nostru 


colaborator Zaharia Bârsan eră să se reprezinte pe 
scena Teatrului Naţional deodată cu piesa „Akim“ 

scrisă de alt colaborator al nostru, d-l Victor Eftimiu. 
Cetitorii noştri cunosc lucrarea d-lui Zaharia Bârsan, 
fiindcă a apărut în „Luceafărul“. Subiectul piesei e 
un episod din revoluţia lui Horia. Ziarele din Bucu- 
reşti aduc știrea că piesa a fost scoasă de pe afiş 
în ziua reprezentaţiei, în urma intervențiilor mai înalte, 
ca să se evite eventualele demonstraţii împotriva 
Austro-Ungariei. E interesant: O piesă care se poate 
publică la noi, nu se poate reprezentă la Bucureşti. 
z 
Austrofili. l-am puteà numi şi altfel pe domnii 
bucovineni şi soții lor ardeleni, cari se ridică impo- 
triva sentimentului public românesc, făcând pe mer- 
cenarii austrieci. E o bandă vrednică nu numai de 
disprețul ci şi de înfierarea noastră. Să ne insemnâm 
bine numele lor şi să-i urmărim ca pe nişte oameni, 
cari își poartă sufletul în buzunar, şi de cari trebuie 
să ne păzim, g 


Un nou succes al pictorului Mateiu. Ni se scrie 
din Berlin că şcoala comercială de acolo a publicat 
concurs pentru proiectul unui steag. Comisiunea de 
specialişti a acordat cu unanimitate premiul prim pic- 
torului român Mateiu, care a fost însărcinat şi cu exe- 
cutarea lucrării. 

Felicitările noastre! gg 


Un tânăr cu viitor este fără îndoială d-l Mircea 
Russu - Șirianu, fiul regretatului ziarist popular, viciu 
şi productiv care a fost lon Russu-Şirianu. Silit de 
vitregimea asupririi ungurești, acest excelent tânăr a 
trebuit să urmeze calea atâtor intelectuali ardeleni: 
să apuce drumul Bucureştilor. Aici ne amintim cu cât 
zel şi succes a iniţiat, sunt vreo 4—5 ani, un mare 
congres studențesc în România și cu câtă desinteresare 
a strâns fondurile necesare pentru înfiinţarea unui cămin 
al studenţilor ardeleni în România. 

De vreo 2—3 ani talentatul nostru tânăr petrece în 
Cetatea -lumină a Parisului. Deşi atât de depărtat, 
stăruința sa neobosită se îngrijeşte a ni-l reclamă in 
şubreda noastră memorie. Nu este lună și, de o vreme 
încoace, nu este săptămână sau chiar zi lăsată de 
D-zeu în care să nu-i cetim numele in gazete. Ne-am 
obişnuit atât de mult încât dimineaţa, la sosirea „Ro- 
mânului“, deschidem foaia cu mânile tremurând de 
nerăbdare: ce va fi făcut pe ziua de ieri d-l Mircea? 

Acum un an sau doi, ceteam cu adâncă emoţiune că 
bravul tânăr pregăteşte in limba franceză o vastă lu- 
crare din domeniul literaturii politice despre chestiunea 
Ardealului românesc. De sigur, ne ziceam, va fi o 
operă monumentală, menită să desvălească Europei 
uimite şi indignate toată adânca păcătoşie și barbarie 
a sistemului politic sub care gemem. „Românul“ ne 
informase la timpul său că autorul a dat cetire unui 
capitol din viitoarea sa operă la o şedinţă literară a 
tinerimei române din Paris. Cu toate astea apariţia 
operei întârzie, spre cea mai mare daună a literaturii 
noastre și a intereselor naţionale superioare... 

În răstimpul ăsta, inainte de a o isprăvi, prodigiosul 
tânăr a găsit energia unei noui mari intreprinderi na- 
ționale: a înființat la Paris un „Birou românesc de 

informații politice“. Admirabilă idee. De-acum înainte, 
vai de minciunile şi pervertirile tendențioase ale presei 
cumpărate de guvernul unguresc: Fără milă, „biroul 
de informații“ va suci, pe rând, gâtul acestor „rațe“ 
de presă, făcând printre ele adevărate hecatombe. 
Cât de serioasă e întreprinderea ne arată și faptul, 
publicat tot în „Românul“, că între alte numiri făcute 
în personalul Biroului de d-l Mircea Russu-Şirianu, 
directorul-proprietar al Biroului se află şi aceea a 
cunoscutului publicist filoromân Roberto Fava din 
Italia. D-l Fava e un vechiu luptător al cauzei noa- 
stre. Numele său e cunoscut la noi din timpul când 
d-l Mircea R.-Șirianu nu cunoșşteă încă întrebuinţarea 
batistei... Dar ce are a face; talentul nu e legat de 
vârstă și meritul real se impune şi contra bătrâneţelor. 

Suntem veseli de succesele d-lui Mircea R.-Șirianu. 
D-sa dovedeşte că ştie să trăiască, să-şi facă loc 
printre mulţimea celor ce dau asalt la nemurire... şi 
căpătuială. Reclama e sufietul comerțului. Nu putem 
însă să inăbuşim o melancolic anticipată. Mâne, când 
distinsul nostru tânăr va fi pus mâna pe o situaţie 
sau vreo zestre frumoasă, alunci, probabil, o tăcere 
dezolantă se va face în jurul d-sale. Numele său va 
dispare din coloanele gazetelor şi, dimineaţa, când vom 
primi „Românul“, el ne va păreă gol şi searbăd, căci va 
lipsi dintr'ânsul doza de reclamă zilnică a d-lui Mircea 
Russu-Șirianu, cu care ne deprinsesem. (Gh.). 

3 
„Domnul Notar“, În momentul când incheiem acest 


număr poliția din Sibiiu — şi probabil din întreg 
Ardealul — caută pe „Domnul Notar“ al lui Goga 
prin toate rafturile librăriiior, ca să-l aşeze ia odihnă, 
că prea se grozăvise. Nu s'a mulţumit cu revoluția 
din Lunca ci a răsculat lumea 'ntreagă. Până și presa 
germană, franceză, engleză — de cea românească şi 
ungurească nu mai vorbim — s'a ocupat de intere- 
Santa lui poveste. Ce-i „A falu jegyzője“ şi bietul 
„Peleskei notărius“ pe lângă astăzi celebrul Văleanu? 

Profeţia noastră că piesa lui Goga va fi confiscată 
s'a implinit. lată o profeție ce regretăm că n'a rămas 
de minciună! 

Guvernul unguresc ține cu orice preţ să ne arete 
semne de dragoste şi de împăcare şi să convingă şi 
pe on. nostru comitet naţional că wa pierdut vremea 
înzadar cu tratativeie. Aşteptăm şi procesul, care de- 
sigur va fi foarte interesant şi va face pe „Domnul 
Notar“ într'adevăr nemuritor. Trebuie să-i fim recu- 
noscători guvernului unguresc pentru serviciile ce le 
face cauzei românești. m 


Romanul „Arhanghelii“. Romanul colaboratorului 
nostru l. Agârbiceanu, în care zugrăveşte un colț din 
vieața românească din Ardeal a apărut în volum. 
Fraţii noştri din România liberă, cari vreau să ne 
cunoască, vor găsi în această carte voluminoasă in- 
formaţii preţioase, scrise de unul dintre cei mai mari 


“povestitori ai Ardealului. Cartea se poate comandă 


dela toate librăriile. Depozitul general pentru mo- 
narchie îl are librăria W. Krafft, iar pentru România 
librăria Stănciulescu din Bucureşti. 

3 

Errata. La studiul critic al d-lui Dragnea asupra 
Poetului Şt. O. Iosif, să se facă următoarele în- 
dreptări mai principale: 

Pag. 78 rândul 26 de sus, col. 1, să se cetească: 
cântarea, în loc de: căutarea. 

Pag. 80 rândul 17 de sus, col. 1, om, în loc de: an. 

Pag. 115 rândul 13 de sus, col. 1, uneia, în loc de 
univ... 

Pag. 143 rândul 25 de sus, col. 1, exterioare, în loc 
de: extinse. 

Pag. 146 rândul 12 de sus, col. 1, neonaţionalistă, în 
loc de: naționalistă. 

Pag. 147 rândul 11 de sus, col. 1, monoton, în loc 
de: monstru. 

Pag. 173 rândul 6 de jos, col. 1, (vers), Torţă, în 
loc de: Forţă. 

Pag. 173 rândui 23 de jos, col. 1, obiectiviceşte, în 
loc de: obiectivitatea. 

Mironis Costini, Cronicon Terrae Moldaviae ab 

6 lei. 

G. T. N. Varone, În preajma artei. Minerva. Bu- 
cureşti, 1914. Preţul: 1 teu. 

C. Rădulescu-Motru, La conscience transcen- 
dentale. Critique de la philosophie Kantienne. Extras 

IL. Ursu, Bătălia de pe Câmpul pânii (1479). Extras 


din „Revista pentru Istorie, Arheologie şi Filologie“. ` 

N. lorga, Eucore une fois Peveche de Hajdudorogh 
et les droits des Roumains. Mémorial roumain, IV. 
Librairie C. Sfetea. Bucureşti, 1914. Prix: 50 cent. 


Cuprinde un răspuns al d-lui lorga adresat d-lui Szabó 
len, membru al casei magnaţilor din Budapesta. 

Cucerirea Galiei de cătră Romani. Memoriile lui 
C. Iulius Caesar şi Aulus Histius, traducere din limba 
latină de Tudor D. Ştefănescu. Biblioteca scriitorilor 
greci şi latini Nr. 1. Institutul grafic „Ramuri“. Cra- 
iova, 1913. Preţul: 2 lei 50 bani. 

M. Lungianu, Din umbra satelor — povestiri şi 
icoane — Biblioteca societăţii „Steaua“ Nr. 38. Bu- 
cureşti, 1913. Preţul: 20 bani. 

M. Lungianu, Zile senine. icoane dela ţară. Mi- 
nerva. Bucureşti, 1914. Preţul: 1 leu 50 bani. 

A. Sequens, Elemente din teoria muzicei pentru 
institute pedagogice şi şcoale medii. Ed. Îl rev. Edit. 
autorului. Caransebeș, 1913. Preţul: 1 cor. 20 fil. 

ludita Secula, Economia de casă, întocmită după 
mai mulţi autori. Ed. 1. Bucureşti, 1913. Preţul: 3 cor. 

Elena Niculiţă Voronca, Studii în Folclor. 
Vol. II. Tipografia Gutenberg. Cernăuţi, 1912. Preţul: 
5 cor. 

Virgil Șotropa şi Dr. N. Drăganu, /sforia 
școalelor năsăudene scrisă cu prilejul jubileului de 
50 de ani de existență (1863—1913) a gimnaziului su- 
perior fundaţiona!l din Năsăud. Cu 17 ilustraţiuni. 
Năsăud, 1913. Preţul: 5 cor. 

S. Mehedinţi, Poporul — 1913 — Minerva. Bu- 
cureşti, 1913. Preţul: 1 leu 50 bani. 

Ananie Boldor, Dare de seamă asupra mișcării 
literare pedagogice din anul școlar 1912/13. Retipărire 
din „Gazeta Transilvaniei“. Tip. Mureșianu. Braşov, 
1913. Preţul: 30 bani. 

D. E. Petrescu, Almanahul „Patria“ pe 1914. 
Anul V, 

Victor Eftimiu, Spovedania unui clown şi alte 
novele. Tip. cooperativă „Poporul“. Bucureşti, 1913. 
Preţul: 1 leu 50 bani. 

Dr. N. Lapteş, Din nevoile satelor — note de 
igienă socială. „Flacăra“ Bucureşti, 1914. Preţul: 1 leu. 

Teodor V. Stefanelli, Amintiri despre Emi- 
nescu. Inst. de arte grafice C. Sfetea. Bucureşti, 1914. 
Preţul: 1 ieu 50 bani. 

Darv. Cr. Voiculescu, /nsemnările unui biciclist 
dela corpul ai II-lea. Cu prilejul campaniei din Bulgaria 
in anul 1913. „Flacăra“ Bucureşti, 1913. Preţul: 1 leu. 

P. Locusteanu, Suntem nebuni — schiţe umo- 
ristice. — Ed. „Flacăra“. Bucureşti, 1914. Preţul: 1 leu 
50 bani. 


Aviz. 


Intrând în cvartalul al II-lea, rugăm din 
nou pe abonaţii noştri, cari nu sunt în regulă 
cu plata, să binevoiască a se grăbi cu trimi- 
terea abonamentului, ca să nu fim siliți a le 
sistă trimiterea revistei. Noi ne dăm toată si- 
lința să dăm cetitorilor noștri o revistă bună, 
rugăm deci pe ceice o primesc să-și facă 


datoria. Er A 
Administrația. 

Biblioteca seriitorilor dela noi 
apare sub auspiciile 


„Rsodaţiunii pentru literatura română și cultura poporului român 
sub îngrijirea d-lui Oct. C. Tăstăuanu. 


Ai Alte vremuri 


schițe şi povestiri 


S O imicreca meriitorner ama mot CĂ 


de s 
Gheorghe Stoica. 


Volumul cuprinde 17 schițe şi povestiri cu sobiecte din vieața țărănească. 
Literatura țărănească a lui Gh. Stoica e expresia sufletului său de artist. 
Poporanismul la el e organic; tot ce descrie a văzut, a simțit și a trăit. 
Graiul țărănesc nu e învățat din cărţi, qi de-acasă. Între scriitorii din Ardeal 
e unul dintre cei ce cunosc mai bine vieața dela țară și o descriu mai cre- 
dincios şi mai artistic. 


Preţul unui volum: Cor. 2.—. 


Aga. 
waw: Schițe și povestiri 


Ion Agârbiceanu. 


Volumul cuprinde 17 schițe și povestiri ale talentatului scriitor din Ardeal, 

care zugrăveşte în colori sugestive vieașa dela țară. Povestirile cuprinse în acest 

volum sunt selecționate din întreaga operă a lui Agârbiceanu, aşa că ele dau 
o icoană a talentului viguros cu care e înzestrat scriitorul nostru. 


Preţul unui volum: 2 Cor. (2 lei 50 bani). 


AIS 


Primul volum: Amintiri 


schițe şi novele 
de 


Alexandru Ciura 


în care se zugrăvesc crâmpeie din vieața de student, sbuciumări din lupta 

sufletelor desrădăcinate, cari sau rupt de lângă vatra țărănească şi s'au făcut: 

cărturari, apoi scene din traiul patriarchal al băieşilor şi moţilor din Munţii- 

Apuseni şi amintiri din plăpânda lui copilărie. E cel mai bun volum a talen- 

tatului scriitor Al. Ciura. Volumul e precedat de o recensiune critică scrisă 
de d-l Oct. C. Tăslăuanu şi de portretul lui Ciura. 


Preţul unui volum: Cor. 1.60. 
Se găsesc de vânzare la toate librăriile. 


EF- Din casa nici unui cărturar român dela noi să nu lipsească 
această Bibliotecă. “4A 

Când veniți la Sibiiu, cercetaţi 
primul depozit românesc 
a Ge a 


piane, pianine și armoniuri 


asortat cu instrumente din cele 


Gheorghe A. Mathey 


Atelier pentru pictură şi arte 
industriale 


BERLIN, SW. II. 


mai bune fabrici, în nuc mat sau Muzeul regal de arte indu- 
poleit, negru, mahagon, palisandru striale ; Prinz Albrechtstr. 8, 
veritabil, construcţie modernă, cu 

= Transportul și pachetarea gratuite. = pentru pictură, reclamă 


Ştoalele, reuniunile de cântări și alte 
instituții culturale primesc favor special. 
Armoniuri de școală pune i soid 
10 ani garanța. == Plătire în rate. 
TIMOTEI POPOVICI 
profesor de muzică. 
Sibiiu (Nagyszeben), Str. Cisnădiei Nr.7. 


artistică, coperte, ex 
libris și orice lu- 
crare din dome- 
niul artelor in- 
dustriale și 


grafice, 

Capital social Coroane 1,200.000. 


Giro-Conto ia „ALBINA“, ====== Postsparkassa ung. 29.349. 


„Banca generală de asigurare“ 


societate pe acţii în Sibiiu — Nagyszeben 


este prima bancă de asigurare românească, înființată de institutele financiare (băncile) române 
N din Transilvania și Ungaria, == 


Prezidentul direcțiunei: Parteniu Cosma, 

dirootorul executiv al >Aibinei< și prezidentul »SolJidaritățiic. 
` f; face tot felul de asigurări, special asigurări 
„Banca generală de asigurare" a oan atizarări, special asigurări 
cele mai favorabile combivațiuni. 


Asigurările se pot face prin oricare bancă românoască, precum și la agenții și bărbații 
de incredere ai societăţii — Prospecte, tarife şi informaţiuni se dau gratis şi imediat. 

Persoanele cunoscute ca acvizitori buni şi cu legături 
¿= Pot fi primite oricând în serviciul societății, :-: 


„„Banea generală de asigurare“ dă informaţiuui gratuite în orice afaceri de asigurare fără 
-:- deosebire că aceste afaceri sunt făcute la'ca sau la altă societate de asigurare. =i- 


Ce. eea mordere ia: OORĂTOIA Bancii generale de asigurare Sibiin Nagyezehen. 


ori la agenturile ei principale din Braşov (fil. „Albina“) şi Arad (J6zseftâherczeg-ut 1/a). 


www.dacoromanica.ro 


